Kannada-LLM-Labs/Wikipedia-Kn huggingface dataset:
ಟಾರ್ಮಿಗನ್

ಟಾರ್ಮಿಗನ್ - ಗ್ಯಾಲಿಫಾರ್ಮೀಸ್ ಗಣದ ಟೆಟ್ರವೋನಿಡೀ ಕುಟುಂಬಕ್ಕೆ ಸೇರಿದ ಪಕ್ಷಿ. ಗ್ರೌಸ್ ಪರ್ಯಾಯನಾಮ. ಇದರ ಶಾಸ್ತ್ರೀಯ ಹೆಸರು ಲ್ಯಾಗೋಪಸ್. 

ಇದರಲ್ಲಿ ನಾಲ್ಕು ಪ್ರಭೇದಗಳುಂಟು: 

 ರಾಕ್ ಟಾರ್ಮಿಗನ್ _(ಲ್ಯಾಗೋಪನ್ ಮ್ಯೂಟಾಸ್). ಸ್ಕಾಟ್ಲೆಂಡ್, ಸ್ವೀಡನ್, ನಾರ್ವೆ, ಕೆನಡ, ಲ್ಯಾಪ್‍ಲ್ಯಾಂಡ್ ಮತ್ತು ಸೈಬೀರಿಯಗಳಲ್ಲಿ ಕಾಣಬರುತ್ತದೆ. 
 ವಿಲೊ ಟಾರ್ಮಿಗನ್-(ಲ್ಯಾಗೋಪಸ್ ಲ್ಯಾಗೋಪಸ್) ಉತ್ತರ ಯೂರೋಪ್, ಉತ್ತರ ಅಮೆರಿಕಗಳ ಮೂಲವಾಸಿ. 
 ವೈಟ್ ಟೇಲ್ಡ್ ಟಾರ್ಮಿಗನ್_(ಲ್ಯಾಗೋಪಸ್ ಲ್ಯೂಕ್ಯೂರಸ್) ಉತ್ತರ ಅಮೆರಿಕದಲ್ಲಿ ವಾಸಿಸುವುದು. 
 ರೆಡ್ ಗ್ರೌಸ್_(ಲ್ಯಾಗೋಪಸ್ ಸ್ಕಾಟಿಕಸ್)_ ಬ್ರಿಟಿಷ್ ದ್ವೀಪ, ಉತ್ತರ ಇಂಗ್ಲೆಂಡ್, ಸ್ಕಾಟ್ಲೆಂಡ್, ವೇಲ್ಸ್ ಮತ್ತು ಐರ್ಲೆಂಡ್‍ಗಳಲ್ಲಿ ಜೀವಿಸುತ್ತದೆ.

ಇವು ಸುಮಾರು 2000-4000 ಎತ್ತರದ ಕಲ್ಲುಬಂಡೆಗಳ ಮಧ್ಯದಲ್ಲಿರುವ ಬಂಜರು ಪ್ರದೇಶದಲ್ಲಿ ವಾಸಿಸುವುದರಿಂದ ಇವುಗಳ ವಿಷಯ ಹೆಚ್ಚು ತಿಳಿದುಬಂದಿಲ್ಲ. ಇವುಗಳ ಸರಾಸರಿ ಉದ್ದ ಸು. 35 ಸೆಂ.ಮೀ. ಮೈಬಣ್ಣ ಕೆಂಪು. ಮೇಲೆಲ್ಲ ಕಪ್ಪು ಮಿಶ್ರಿತ ಕಂದುಬಣ್ಣದ ಅಡ್ಡಪಟ್ಟೆಗಳಿವೆ. ಚಳಿಗಾಲದಲ್ಲಿ ಮಾತ್ರ ಮೈಬಣ್ಣ ಸಂಪೂರ್ಣವಾಗಿ ಬಿಳಿಯ ಬಣ್ಣಕ್ಕೆ ತಿರುಗಿ (ರೆಡ್‍ಗ್ರೌಸ್ ಮಾತ್ರ ವರ್ಷವಿಡೀ ಕೆಂಪು ಬಣ್ಣದ್ದಾಗಿಯೇ ಉಳಿಯುತ್ತದೆ) ಮಂಜಿನ ಪರಿಸರಕ್ಕೆ ಹೊಂದಿಕೊಳ್ಳುವುದರಿಂದ ಇವನ್ನು ಗುರುತಿಸುವುದು ಕಷ್ಟವಾಗುತ್ತದೆ. ಕಾಲುಗಳ ಮೇಲೂ ಕಾಲ್ಬೆರಳುಗಳ ಮೇಲೂ ಪುಕ್ಕಗಳ ಹೊದಿಕೆಯುಂಟು. ಸಂತಾನೋತ್ಪತ್ತಿಯ ಕಾಲದಲ್ಲಿ ಗಂಡು ಹೆಣ್ಣು ಹಕ್ಕಿಗಳು ಜೊತೆಜೊತೆಯಾಗಿ ಗುಂಪಿನಿಂದ ಹೊರಟು ಗೂಡುಕಟ್ಟಲು ಯೋಗ್ಯವಾದ ಸ್ಥಳ ಹುಡುಕುತ್ತವೆ. ಪೊದೆಯ ಸಂದಿಯಲ್ಲಿ ಅಥವಾ ಬಂಡೆಯ ಮಧ್ಯದಲ್ಲಿ ನೆಲದ ಮೇಲೆ ಅಷ್ಟು ಆಳವಿಲ್ಲದ ಗುಳಿಯನ್ನು ಮಾಡಿ ಅದರ ಸುತ್ತ ಎಲೆ ಅಥವಾ ಗಿಡಗಳಿಂದ ಅಲಂಕರಿಸುತ್ತವೆ. ಒಂದಾವರ್ತಿಗೆ 6-10 ಮೊಟ್ಟೆಗಳನ್ನಿಟ್ಟು 2 ವಾರದವರೆಗೆ ಕಾವು ಕೊಡುತ್ತವೆ. ಮೊಟ್ಟೆಯ ಬಣ್ಣ ಕೆಂಪು ಮಿಶ್ರಿತ ಹಳದಿ ಅಥವಾ ಬಿಳಿಮಿಶ್ರಿತ ಹಳದಿ. ಅಲ್ಲಲ್ಲಿ ಕಂದುಬಣ್ಣದ ಚುಕ್ಕೆಗಳೂ ಇವೆ.

ಹಕ್ಕಿಗಳು
ಪ್ರಾಣಿಶಾಸ್ತ್ರ
ಪ್ರಾಣಿಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟಾರ್ಸಿಯರ್ ಕೋತಿ

ಟಾರ್ಸಿಯರ್ ಕೋತಿ - ಪ್ರೈಮೇಟು ಗುಣ ಹಾಗೂ ಪ್ರೋಸಿಮಿಯೈ ಉಪಗಣಗಳ ಟಾರ್ಸೈಯಿಡೀ ಕುಟುಂಬಕ್ಕೆ ಸೇರಿದ ಸ್ತನಿ. ವೈಜ್ಞಾನಿಕ ಹೆಸರು ಟಾರ್ಸಿಯಸ್. ಇಂಡೋಮಲಯ ಪ್ರದೇಶದ ದಟ್ಟಕಾಡುಗಳಲ್ಲಿ ಮಾತ್ರ ಕಾಣಬರುತ್ತದೆ. 

ಟಾ.ಸೈರಿಕ್ಟ (ಫಿಲಿಪೀನ್ಸ್ ಟಾರ್ಸಿಯರ್), ಟಾ.ಟ್ಯಾಂಕಾನಸ್ (ಮಲೇಷಿಯದ ಟಾರ್ಸಿಯರ್) ಮತ್ತು ಟಾ.ಸ್ಪೆಕ್ಟ್ರಮ್ (ಸೆಲಬೀಸ್ ಟಾರ್ಸಿಯರ್) ಎಂಬ ಮೂರು ಮುಖ್ಯಪ್ರಭೇದಗಳಿವೆ. ಫಿಲಿಪೀನ್ಸ್ ದ್ವೀಪಸ್ತೋಮದ ಸಾಮಾರ್, ಲೇಟೀ, ಬೋಹಾಲ್ ಮತ್ತು ಮಿಂಡನಾವೊ ದ್ವೀಪಗಳಲ್ಲಿ ಸುಮಾತ್ರದ ದಕ್ಷಿಣ ಭಾಗ, ಬೋರ್ನಿಯೊ, ಬ್ಯಾಂಕ ಮತ್ತು ಬಲೀಟಾನ್ ಹಾಗೂ ದಕ್ಷಿಣ ಚೀನ ಸಮುದ್ರದ ನಾಟುವ ದ್ವೀಪಗಳಲ್ಲಿ ಸೆಲಬೀಸ್ ಮತ್ತು ಸಲಾಯಾರ್ ದ್ವೀಪಗಳಲ್ಲಿ ವಾಸಿಸುತ್ತವೆ. ಈ ಸ್ತನಿಗಳು ಕೆಲವೇ ಸೆಂ.ಮೀ. ಉದ್ದವಿದ್ದು 80-150 ಗ್ರಾಂ. ತೂಕವಿರಬಹುದು.

ದೇಹದ ಎರಡರಷ್ಟು ಉದ್ದದ ಬಾಲವಿದೆ. ಬಾಲದ ಮೇಲೆ ಕೂದಲುಗಳಿಲ್ಲ, ತುದಿಯಲ್ಲಿ ಮಾತ್ರ ರೋಮಗುಚ್ಚವಿದೆ. ಬೆನ್ನ ಮೇಲೆಲ್ಲ ಬೂದುಮಿಶ್ರಿತ ಕಂದು ಇಲ್ಲವೆ ದಟ್ಟಕಂದು ಬಣ್ಣದ ರೇಷ್ಮೆಯಂತಹ ಮೃದುವಾದ ಕೂದಲುಗಳಿವೆ. ಹೊಟ್ಟೆಯ ಮೇಲಿನ ಕೂದಲಿನ ಬಣ್ಣ ಬೂದಿ ಇಲ್ಲವೆ ಮಾಸಲು ಕಂದು. ತಲೆ ಗುಂಡಗಿದೆ. ಮೂತಿ ಹಾಗೂ ಕತ್ತುಗಳು ಚಿಕ್ಕವು. ಕಣ್ಣುಗಳು ಬಲು ದೊಡ್ಡವು; ಇವುಗಳ ಸುತ್ತಳತೆ ಸುಮಾರು 16 ಮಿ.ಮೀ. ಕಿವಿಗಳು ತೆಳುವಾಗಿಯೂ ರೋಮರಹಿತವಾಗಿಯೂ ಇವೆ. ಮೂಗಿನ ಹೊಳ್ಳೆಗಳ ಅಂಚುಗಳ ಮೇಲೆ ಮತ್ತು ತುಟಿಗಳ ಮೇಲ್ಭಾಗದಲ್ಲಿ ಮೋಟುಕೂದಲುಗಳುಂಟು. ಈ ಲಕ್ಷಣದಿಂದಾಗಿ ಟಾರ್ಸಿಯರ್‍ಗಳು ಲೀಮರ್‍ಗಳಿಗಿಂತ ಭಿನ್ನವಾಗಿವೆ. ಮುಂಗಾಲುಗಳು (ಕೈಗಳು) ಚಿಕ್ಕವು. ಹಿಂಗಾಲುಗಳು ತುಂಬ ಉದ್ದವಾಗಿವೆ. ಕೈಯಿನ ಹಾಗೂ ಕಾಲಿನ ಬೆರಳುಗಳು ನೀಳವಾಗಿ ತೆಳುವಾಗಿವೆಯಲ್ಲದೆ ಇವುಗಳ ತುದಿಯಲ್ಲಿ ದೊಡ್ಡ ಅಂಟುಮೆತ್ತೆಗಳುಂಟು. ಇದರಿಂದಾಗಿ ಟಾರ್ಸಿಯರ್ ಸುಲಭವಾಗಿ ಮರದ ರೆಂಬೆಗಳನ್ನು ಹಿಡಿಯಬಲ್ಲುದು. ಎರಡು ಮತ್ತು ಮೂರನೆಯ ಬೆರಳುಗಳಲ್ಲಿ ಪಂಜದಂಥ ಉಗುರುಗಳಿವೆಯಾದರೆ ಉಳಿದ ಬೆರಳುಗಳಲ್ಲಿ ಮನುಷ್ಯನಲ್ಲಿರುವಂಥ ಉಗುರುಗಳಿವೆ. ಇದಕ್ಕೆ ತನ್ನ ತಲೆಯನ್ನು ಹೆಚ್ಚುಕಡಿಮೆ 360' ತಿರುಗಿಸಬಲ್ಲ ಸಾಮಥ್ರ್ಯ ಉಂಟು.

ಇದು ನಿಶಾಚರಿ ಹಾಗೂ ಪ್ರಧಾನವಾಗಿ ವೃಕ್ಷವಾಸಿ. ಹಗಲೆಲ್ಲ ಯಾವುದಾದರೊಂದು ರೆಂಬೆಯನ್ನು ಗಟ್ಟಿಯಾಗಿ ಕೈಕಾಲುಗಳಿಂದ ಹಿಡಿದು ನಿದ್ರಿಸುತ್ತದೆ. ಹೀಗೆ ಮಲಗಿರುವಾಗ ಜಾರದೆ ಇರುವುದಕ್ಕಾಗಿ ಬಾಲವನ್ನು ರೆಂಬೆಗಳ ಮೇಲೆ ಚಾಚಿ ಆಧಾರವನ್ನಾಗಿ ಮಾಡಿಕೊಂಡಿರುತ್ತದೆ. ಮರದಿಂದ ಮರಕ್ಕೆ ಸುಲಭವಾಗಿ ಮರಗಪ್ಪೆಯ ರೀತಿಯಲ್ಲಿ ನೆಗೆಯುತ್ತ ಓಡಾಡುತ್ತದೆ. ನೆಲದ ಮೇಲೂ ಹೀಗೆಯೇ ಕುಪ್ಪಳಿಸುತ್ತ ಸಾಗುತ್ತದೆ. ಕೆಲವು ಸಲ ನಾಲ್ಕು ಕಾಲುಗಳ ಮೇಲೆ ನಡೆಯುವುದೂ ಉಂಟು ಟಾರ್ಸಿಯರ್ ಒಂಟಿಜೀವಿ. ಅಪರೂಪವಾಗಿ ಜೋಡಿಗಳಲ್ಲಿ ಇಲ್ಲವೆ 3-4ರ ಗುಂಪುಗೂಡಿ ಇರುವುದುಂಟು.

ಇದರ ಆಹಾರ ಮುಖ್ಯವಾಗಿ ಕೀಟಗಳು, ಕೆಲವೊಮ್ಮೆ ಸಣ್ಣಪುಟ್ಟ ಓತಿಕೇತಗಳನ್ನು, ಮರಗಪ್ಪೆಗಳನ್ನು, ಬಸವನಹುಳುಗಳನ್ನು ತಿನ್ನುತ್ತದೆ. ಹೊಂಚುಹಾಕಿ ತನ್ನೆರಡು ಕೈಗಳಿಂದ ಒಂದೇ ಸಲಕ್ಕೆ ಎರೆಯನ್ನು ಹಿಡಿದು ನಿಧಾನವಾಗಿ ತಿನ್ನುವುದು. ತಿನ್ನುವಾಗ ತನ್ನೆರಡು ಕಣ್ಣುಗಳನ್ನೂ ಬಲವಾಗಿ ಮುಚ್ಚಿಕೊಳ್ಳುವುದು ಇದರ ವಿಚಿತ್ರ ಲಕ್ಷಣ. ನಾಯಿಗಳ ರೀತಿಯಲ್ಲಿ ನೀರನ್ನು ಕುಡಿಯುತ್ತದೆ. ಟಾರ್ಸಿಯರ್ ಸಾಧುಸ್ವಭಾವದ ಪ್ರಾಣಿ. ಇದನ್ನು ಸುಲಭವಾಗಿ ಸಾಕಬಹುದು ಎಂದು ಹೇಳಲಾಗಿದ್ದರೂ ಪ್ರಾಣಿಸಂಗ್ರಹಾಲಯಗಳಲ್ಲಿ ಇದು ಅಪರೂಪ. ಬಹುಶಃ ಇದರ ಆಹಾರಕ್ರಮದ ಬಗ್ಗೆ ಹೆಚ್ಚು ಮಾಹಿತಿ ಇಲ್ಲದಿರುವುದೇ ಕಾರಣವಿರಬಹುದು. ಸಂತಾನೋತ್ಪತ್ತಿ ವರ್ಷದ ಯಾವ ಕಾಲದಲ್ಲಾದರೂ ನಡೆಯಬಹುದು. ಒಂದು ಸಲಕ್ಕೆ ಒಂದೇ ಒಂದು ಮರಿ ಹುಟ್ಟುತ್ತದೆ. ಆಗತಾನೇ ಹುಟ್ಟಿದ ಮರಿ ಪೂರ್ಣವಾಗಿ ರೂಪಗೊಂಡಿರುತ್ತದೆ. ಸಮತಟ್ಟಾದ ನೆಲದಲ್ಲಿ ನೆಗೆಯುತ್ತ ಓಡಾಡಲೂ ಬಲ್ಲುದು. ಮರ ಹತ್ತಬಲ್ಲದಾದರೂ ಒಂದೆರಡು ತಿಂಗಳವರೆಗೂ ತಾಯೊಂದಿಗೆ ಇದ್ದು ಅನಂತರ ಸ್ವತಂತ್ರ ಜೀವನ ನಡೆಸುತ್ತದೆ.
ಯೂರೋಪು, ಉತ್ತರ ಅಮೆರಿಕಗಳಲ್ಲಿ ಪೇಲಿಯೊಸೀನ್ ಶಿಲೆಗಳಲ್ಲಿ (ಅಂದರೆ 65 ದಶಲಕ್ಷ ವರ್ಷಗಳ ಹಿಂದಿನ ಶಿಲೆಗಳಲ್ಲಿ) ಇದರ ಪಳೆಯುಳಿಕೆಗಳು ಸಿಕ್ಕಿವೆ.

ಪ್ರಾಣಿಗಳು
ಪ್ರಾಣಿಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟಾಲ್ಮೂಡ್

ಟಾಲ್ಮೂಡ್ -ಯಹೂದ್ಯರ ಮತಗ್ರಂಥ. ಹೀಬ್ರೂ ಭಾಷೆಯಲ್ಲಿ ಈ ಮಾತಿಗೆ ಪಾಂಡಿತ್ಯ ಎಂದು ಅರ್ಥ. ಇದರಲ್ಲಿ ಯಹೂದಿ ಜನರ ಸಾಮಾಜಿಕ ಮತ್ತು ಮತೀಯ ಕಟ್ಟು ಕಟ್ಟಲೆಗಳನ್ನು ನಿರೂಪಿಸಲಾಗಿದೆ. ವಾಚಿಕವಾಗಿ ತಲೆಮಾರಿನಿಂದ ತಲೆಮಾರಿಗೆ ನಡೆದುಬಂದಿರುವ ನೀತಿಧರ್ಮಗಳನ್ನು ಟಾಲ್ಮೂಡ್ ಒಳಗೊಂಡಿದೆ. 

ಮಿಷ್‍ನ ಎಂಬುದು ಟಾಲ್ಮೂಡಿನ ಒಂದು ಭಾಗ. ಇದು ಹಿರಿಯರ ಬೋಧನೆಗಳನ್ನು ಒಳಗೊಂಡಿದೆ. ಮಿಷ್‍ನ ಎಂದರೆ ಪದೇಪದೇ ಹೇಳುವುದು ಎಂದು ಅರ್ಥ. ಈ ಭಾಗದ ರಚನೆ ಕ್ರಿ.ಶ.ಸು. 200ರಲ್ಲಿ ಆಯಿತೆಂದು ಹೇಳಲಾಗಿದೆ. ಮಿಷ್‍ನ ಭಾಗದ ಮೇಲೆ ಗಮ್ಯಾರ ಎಂಬ ಭಾಷ್ಯವಿದೆ. ಈ ಭಾಷ್ಯಕ್ಕೆ ಎರಡು ಪಾಠಾಂತರಗಳಿವೆ. ಒಂದು, ಪ್ಯಾಲಸ್ಟೇನಿನಲ್ಲಿ ಬರೆದಿದ್ದು ; ಇದರ ಕಾಲ ಕ್ರಿ.ಶ.ಸು. 4ನೆಯ ಶತಮಾನ. ಮತ್ತೊಂದು, ಬ್ಯಾಬಿಲೋನಿಯಾದಲ್ಲಿ ಬರೆದಿದ್ದು; ಇದರ ಕಾಲ ಕ್ರಿ..ಶ.ಸು 5ನೆಯ ಶತಮಾನ.

ಒಟ್ಟಾರೆ, ಟಾಲ್ಮೂಡ್ ಗ್ರಂಥ, ಕ್ರಿ..ಶ. 3ನೆಯ ಶತಮಾನದಿಂದ ಆರಂಭವಾಗಿ 5ನೆಯ ಶತಮಾನದವರೆಗಿನ ಯಹೂದಿ ಮತತತ್ತ್ವಜ್ಞಾನಿಗಳ, ತಾತ್ತ್ವಿಕ ಪ್ರತಿಕ್ರಿಯೆಗಳನ್ನು ಪ್ರತಿನಿಧಿಸುತ್ತದೆ.

ಹಳೆ ಒಡಂಬಡಿಕೆಯಲ್ಲಿ ಉಲ್ಲೇಖಿಸಿರುವ ಧರ್ಮದ ಬೆಳೆವಣಿಗೆಯನ್ನು, ಟಾಲ್ಮೂಡ್ ಇನ್ನಾವುದೇ ಯಹೂದ್ಯ ಗ್ರಂಥಕ್ಕಿಂತ ಚೆನ್ನಾಗಿ ಪ್ರತಿನಿಧಿಸುತ್ತದೆ ; ಕೆಲವು ಮುಖ್ಯ ವಿಷಯಗಳಲ್ಲಂತೂ ಹಳೆ ಒಡಂಬಡಿಕೆಯನ್ನು ಮೀರಿ ಇನ್ನೂ ಮುಂದೆ ಹೋಗುತ್ತದೆ. ಟಾಲ್ಮೂಡ್, ಜೀವನಕ್ಕೆ ನೇರವಾಗಿ ಸಂಬಂಧಸಿದೆ. ಲೌಕಿಕ ಮತ್ತು ಧಾರ್ಮಿಕ ಭಾವನೆಗಳ ನಡುವೆ ಇದು ಯಾವ ವ್ಯತ್ಯಾಸವನ್ನೂ ಮಾಡುವುದಿಲ್ಲ. ಆದರೂ ಇದು ವಿಧಿ ಸಂಸ್ಕಾರಗಳಿಗೆ ಅನಾವಶ್ಯಕವಾದ ಪ್ರಾಮುಖ್ಯ ಕೊಟ್ಟಿದೆ. ಹೀಗಿದ್ದರೂ ಇದರ ಮಹತ್ತ್ವದ ತತ್ತ್ವಗಳಿಗೆ ಧಕ್ಕೆ ಏನೂ ಒದಗಿಲ್ಲ ಎಂದೇ ಹೇಳಬೇಕು. ಪ್ರತಿಯೊಬ್ಬ ಮಾನವನಲ್ಲೂ ದೇವರಿದ್ದಾನೆ. ಅವನನ್ನು ಪೂಜಾವೇಳೆಗಳಲ್ಲಿ ಮಾತ್ರ ಅಲ್ಲದೆ, ವೇಳೆ ಅವೇಳೆ ಎನ್ನದೆ ಸರ್ವಕಾಲವೂ ಪೂಜಿಸಬೇಕು ; ಮನೆಯೇ ಪವಿತ್ರ ದೇಗುಲ-ಎಂದು ಈ ಗ್ರಂಥ ಬೋಧಿಸುತ್ತದೆ.

ಟಾಲ್ಮೂಡಿನ ಪ್ರಾಮಾಣ್ಯವನ್ನೂ ಮತಸುಧಾರಕರು ಪ್ರಶ್ನಿಸಿದರೂ ಅದರ ಸ್ಫೂರ್ತಿದಾಯಕ ಉಪದೇಶಗಳನ್ನು ನಿರಾಕರಿಸಿಲ್ಲ. ಟಾಲ್ಮೂಡಿಗೆ ಆ ಮತದ ಸುಧಾರಕರಿಂದಲೂ ವಿಶೇಷ ಗೌರವ ದೊರೆತಿದೆ. ಜೀವನದ ಗುರಿಯನ್ನು ಸಾಕ್ಷಾತ್ಕರಿಸಿಕೊಳ್ಳಲು, ಮಾನವ ದೇವರ ಮರೆಹೊಗಬೇಕೆಂಬುದನ್ನು ಟಾಲ್ಮೂಡ್ ಸ್ಪಷ್ಟ ವಾಕ್ಯಗಳಲ್ಲಿ ಹೇಳುತ್ತದೆ.

ಟಾಲ್ಮೂಡಿನಲ್ಲಿ ವಿಷಯ ವೈವಿಧ್ಯವಿದೆ. ಮಾನವನ ಪ್ರತಿಯೊಂದು ಚಟುವಟಿಕೆಯನ್ನೂ ಅದು ಚರ್ಚಿಸುತ್ತದೆ. ಅದರ ವ್ಯಾಪ್ತಿ ಬಹಳ ವಿಶಾಲವಾಗಿದೆ. ಅದನ್ನು ಚೆನ್ನಾಗಿ ಓದಿದವನಿಗೆ ಅನೇಕ ಶಾಖೆಗಳ ಜ್ಞಾನ ದೊರೆಯುತ್ತದೆ. ಓದುಗನ ಮನಸ್ಸನ್ನು ತನ್ನ ಕುತೂಹಲಕರ ವಿಷಯಗಳಿಂದ ಸದಾ ಹಿಡಿದು ಇಡುವುದು ಈ ಗ್ರಂಥದ ವಿಶೇಷ ಗುಣ. ಯಹೂದಿಗಳ ಮಾನಸಿಕ ಬೆಳೆವಣಿಗೆಯ ಮೇಲೆ ಟಾಲ್ಮೂಡಿನ ಪ್ರಭಾವ ಅಪಾರ.

ಮೇಲೆ ಹೇಳಿದ ಕಾರಣಗಳಿಂದ ಟಾಲ್ಮೂಡ್ ಗ್ರಂಥದ ಶ್ರೇಷ್ಟತೆ ಎಷ್ಟೆಂಬುದು ಸ್ಪಷ್ಟವಾಗುತ್ತದೆ. ಆದ್ದರಿಂದಲೇ ಮೋಸಸ್ ಮೈಮೊನಿಡೀಸ್ ಮತ್ತು ಜೋಸೆಫ್ ಕ್ಯಾರೋ ಎಂಬ ಪ್ರಸಿದ್ಧ ಯಹೂದಿ ಧರ್ಮಾಧಿಕಾರಿಗಳು ಬಂದ ಮೇಲೂ ಅದು ತನಗೆ ಮೊದಲಿದ್ದ ಗೌರವವನ್ನೇ ಉಳಿಸಿಕೊಂಡಿದೆ.

ಪ್ರತಿಯೊಬ್ಬ ಯಹೂದಿಯೂ ಟಾಲ್ಮೂಡಿನ ಭಾಷಾಶೈಲಿ, ಅದರ ಕವಿತಾ ಶಕ್ತಿ, ಹಾಸ್ಯದೃಷ್ಟಿ, ನೀತಿಕತೆಗಳು-ಮುಂತಾದವನ್ನು ಹಾಡಿ ಹರ್ಷಿಸುತ್ತಾನೆ. ಆಧುನಿಕ ಯಹೂದ್ಯ ಧರ್ಮದಲ್ಲಿ ನಾವು ಕಾಣುವ ಅನುಭಾವಿಗಳಿಗೆ ಟಾಲ್ಮೂಡೇ ತಾಯಿಬೇರು. ಅದರ ಸುಂದರವಾದ ವಿಷಯಗಳ ಬಗ್ಗೆ ಸಂಪುಟಗಟ್ಟಲೆ ಬರೆದಿದ್ದಾರೆಂದೂ ಇನ್ನೂ ಬರೆಯಬಹುದೆಂದೂ ಯಹೂದಿಗಳು ಬಹು ಹೆಮ್ಮೆಯಿಂದ ಅದರ ವ್ಯಾಪ್ತಿಯನ್ನು ಹೊಗಳುತ್ತಾರೆ.

ಆದರೂ ಟಾಲ್ಮೂಡ್ ಗ್ರಂಥ ಧರ್ಮಾಂಧರ ವಕ್ರದೃಷ್ಟಿಯಿಂದ ಬಿಡುಗಡೆ ಪಡೆಯಲಿಲ್ಲ. ಪೋಲೆಂಡಿನಲ್ಲಿ 1757ರಲ್ಲಿ ಟಾಲ್ಮೂಡಿನ ಅನೇಕ ನಕಲುಗಳನ್ನು, ಅದು ದೋಷಮಯವಾಗಿದೆ ಎಂಬ ಕಾರಣದಿಂದ ವಿಧ್ಯುಕ್ತವಾಗಿ ಸುಡಲಾಯಿತೆಂದು. ತಿಳಿದುಬರುತ್ತದೆ. ಟಾಲ್ಮೂಡ್ ಮೇಲಿನ ದೋಷಾರೋಪಣೆಗಳು ಸತ್ಯಕ್ಕೆ ದೂರವೆಂದೂ ಅದರಲ್ಲಿ ದೋಷಗಳಿಗಿಂತ ಗುಣಗಳೇ ವಿಪುಲವೆಂದೂ ಯಹೂದಿ ವಿದ್ವಾಂಸರು ಅಭಿಪ್ರಾಯಪಡುತ್ತಾರೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪಂಡಾರಿಕುಲಂ

ಪಂಡಾರಿಕುಲಂ(Vavuniya-03 ಅಥವಾ ಅಧಿಕೃತ ಪದನಾಮ 214E), (ತಮಿಳು: Pantarikulam, romanized: Paṇṭārikuḷam; ಸಿಂಹಳ: Pandarikulam, romanized: Paṇḍārikulam) ಉತ್ತರ ಶ್ರೀಲಂಕಾದ ವವುನಿಯಾದ ಉಪನಗರವಾಗಿದೆ.

ಈ ಹಳ್ಳಿಯನ್ನು ಹಿಂದೆ ಕರುಂಕಲಿಯಾದಿತೊಡ್ಡಂ ಎಂದು ಕರೆಯಲಾಗುತ್ತಿತ್ತು (ತಮಿಳು: ಕರುಂಗಾಲಿಯಡಿತ್ತೋಟಮ್, ರೋಮಾನೈಸ್ಡ್: ಕರುṅಕಾಳಿಯಾಸಿಟ್ಟಂ, ಲಿಟ್. 'ಎಬೊನಿ ಗಾರ್ಡನ್') ಏಕೆಂದರೆ ಈ ಪ್ರದೇಶದಲ್ಲಿ ಎಬೊನಿ ಮರಗಳು.

ಪಂಡಾರಿಕುಲಂವನುನಿಯಾವನ್ನು ಸುತ್ತುವರೆದಿರುವ ಹಲವಾರು ಹಳ್ಳಿಗಳಲ್ಲಿ ಒಂದಾಗಿದೆ, ಅದು ವಿಸ್ತರಿಸಿದಂತೆ ಪಟ್ಟಣದಿಂದ ಸೇರ್ಪಡೆಗೊಂಡಿದೆ.[6] ಪಂಡಾರಿಕುಲಂವವುನಿಯಾದ ಮಧ್ಯಭಾಗದಿಂದ 1 ಕಿಮೀ (0.62 ಮೈಲಿ) ದೂರದಲ್ಲಿದೆ.

ಸ್ಥಳ 
ಪಂಡರಿಕುಲಂ ವನುನಿಯಾದಿಂದ 1 ಕಿಮೀ (0.62 ಮೈಲಿ) ದೂರದಲ್ಲಿದೆ. ಇದು ಉತ್ತರಕ್ಕೆ ಕುರುಮಂಕಾಡು, ಪೂರ್ವಕ್ಕೆ ವೈರವರ್ಪುಲಿಯನ್ಕುಳ, ಪಶ್ಚಿಮಕ್ಕೆ ಉಕ್ಕುಲಂಕುಲಂ ಮತ್ತು ದಕ್ಷಿಣಕ್ಕೆ ಪಂಡರಿಕುಲಂ ದಕ್ಷಿಣದಿಂದ ಗಡಿಯಾಗಿದೆ.

ಇತಿಹಾಸ 
1803 ರಲ್ಲಿ ರಾಜ ಪಂಡರ ವನ್ನಿಯನ್ನ ಮರಣದ ನಂತರ, ಈ ಸ್ಥಳವು ಕ್ಯಾಂಡಿ ಸಾಮ್ರಾಜ್ಯದ ಅಡಿಯಲ್ಲಿತ್ತು, 1815 ರ ಕ್ಯಾಂಡಿಯನ್ ಕನ್ವೆನ್ಷನ್ ನಂತರ ಬ್ರಿಟಿಷ್ ಸಾಮ್ರಾಜ್ಯವು ರಕ್ಷಣಾತ್ಮಕವಾಗಿ ಅದನ್ನು ಹೀರಿಕೊಳ್ಳುವವರೆಗೂ.

ಐತಿಹಾಸಿಕ ಸ್ಥಳ 
ಪಂಡರಿಕುಳಂ ಮುತ್ತುಮಾರಿ ಅಮ್ಮನ್ ಕೋವಿಲ್ ಪಂಡರಿಕುಲಂನಲ್ಲಿರುವ ಹಿಂದೂ ದೇವಾಲಯವಾಗಿದೆ. ಈ ದೇವಾಲಯವನ್ನು ಕ್ರಿ.ಶ 1522 ರಲ್ಲಿ ನಿರ್ಮಿಸಲಾಯಿತು. ಇದು ವಾವುನಿಯಾ ಜಿಲ್ಲೆಯ ಅತಿದೊಡ್ಡ ಮತ್ತು ದೊಡ್ಡ ಹಿಂದೂ ದೇವಾಲಯವಾಗಿದೆ.

ಉಲ್ಲೇಖ
ನಾಮ್ಚಿ

ನಾಮ್ಚಿ ಅಥವಾ ನಾಮ್‍ಟ್ಸೆ ಭಾರತದ ಸಿಕ್ಕಿಂ ರಾಜ್ಯದ ದಕ್ಷಿಣ ಸಿಕ್ಕಿಂ ಜಿಲ್ಲೆಯ ಕೇಂದ್ರಕಾರ್ಯಸ್ಥಾನವಾಗಿದೆ. ಸಿಕ್ಕಿಮೀಸ್ ಭಾಷೆಯಲ್ಲಿ ನಾಮ್ಚಿ ಹೆಸರಿನ ಅರ್ಥ ಗಗನ (ನಾಮ್) ಎತ್ತರ (ಚಿ).

ಇದು ಸ್ಟ್ರೊಮ್ಯಾಟೊಲೈಟನ್ನು ಉತ್ಪತ್ತಿಮಾಡುವ ಡಾಲಮೈಟ್ ಸುಣ್ಣದಕಲ್ಲುಗಳಾದ ಮಾಮ್ಲೆಯ ಬಕ್ಸಾ ರಚನೆಯ ತವರಾಗಿದೆ. ಇವುಗಳ ರಕ್ಷಣೆ, ನಿರ್ವಹಣೆ, ಪ್ರಚಾರ ಮತ್ತು ಭೂಪ್ರವಾಸೋದ್ಯಮಕ್ಕಾಗಿ ಇದನ್ನು ಭಾರತೀಯ ಭೂವೈಜ್ಞಾನಿಕ ಸರ್ವೇಕ್ಷಣೆಯು ರಾಷ್ಟ್ರೀಯ ಭೂವೈಜ್ಞಾನಿಕ ಸ್ಮಾರಕವೆಂದು ಘೋಷಿಸಿದೆ.

ಇದು ಪಕ್ಕದ ರಾಜ್ಯವಾದ ಪಶ್ಚಿಮ ಬಂಗಾಳದಲ್ಲಿರುವ ಬಕ್ಸಾ ಹುಲಿ ಮೀಸಲು ಪ್ರದೇಶಕ್ಕೆ ಹೊಂದಿಕೊಂಡಿದೆ.

ಪ್ರವಾಸೋದ್ಯಮ 

ನಾಮ್ಚಿ ವೇಗವಾಗಿ ಪ್ರವಾಸಿ ತಾಣ ಮತ್ತು ತೀರ್ಥಯಾತ್ರಾ ಕೇಂದ್ರವಾಗುತ್ತಿದೆ. ನಾಮ್ಚಿ ಮೊನ್ಯಾಸ್ಟರಿ, ರಾಲಾಂಗ್ ಮೊನ್ಯಾಸ್ಟರಿ ಮತ್ತು ಟೆಂಡಾಂಗ್ ಗುಡ್ಡ ಸ್ಥಳೀಯ ಬೌದ್ಧ ಯಾತ್ರಾ ಕೇಂದ್ರಗಳಾಗಿವೆ. ಸಿಕ್ಕಿಂನ ಪೋಷಕ ಸಂತನಾದ ಗುರು ರಿಂಪೋಚೆ ಎಂದೂ ಕರೆಯಲ್ಪಡುವ ಬೌದ್ಧ ಪದ್ಮಸಂಭವನ ವಿಶ್ವದ ಅತಿದೊಡ್ಡ ಪ್ರತಿಮೆ (118 ಅಡಿಗಳು) ನಾಮ್ಚಿಯ ಎದುರಿನ ಸಮ್‍ದ್ರುಪ್ತ್ಸೆ ಬೆಟ್ಟದ ಮೇಲೆ ಇದೆ. ಪಟ್ಟಣದಿಂದ ಸಂದ್ರುಪ್ಸೆಗೆ ಹೋಗುವ ದಾರಿಯಲ್ಲಿ ಕೆಲವು ಕಿಲೋಮೀಟರ್ ದೂರದಲ್ಲಿ ರಾಕ್ ಗಾರ್ಡನ್ ಕೂಡ ಇದೆ. ಈ ಪ್ರದೇಶವು ಪ್ರಪಂಚದ ಮೂರನೇ ಅತಿ ಎತ್ತರದ ಶಿಖರವಾದ ಕಾಂಚನಜುಂಗಾ ಪರ್ವತದ ವೀಕ್ಷಣೆಗಳನ್ನು ಹೊಂದಿದೆ.

ಸಿದ್ಧೇಶ್ವರ ಧಾಮವು ಸಿಕ್ಕಿಂ ಸರ್ಕಾರದ ತೀರ್ಥಯಾತ್ರೆ-ಪ್ರವಾಸೋದ್ಯಮ ಸಾಹಸವಾಗಿದ್ದು 87-ಅಡಿ ಶಿವನ ಪ್ರತಿಮೆ ಮತ್ತು ದೇಶದ ಚಾರ್‌ಧಾಮಗಳ ಪ್ರತಿಕೃತಿಗಳೆಲ್ಲವನ್ನು ಒಂದೇ ಸ್ಥಳದಲ್ಲಿ, ಸೊಲೊಫೋಕ್ ಗುಡ್ಡದ ತುದಿಯಲ್ಲಿ ಹೊಂದಿದೆ.

ಶಿವನ ಪ್ರತಿಮೆಯ ಸುತ್ತ ದ್ವಾದಶ ಜ್ಯೋತಿರ್ಲಿಂಗಗಳ ಪ್ರತಿಕೃತಿಗಳಿವೆ. ಇಲ್ಲಿ ಕಿರಾತೇಶ್ವರ ಮಹಾದೇವ್‍ನ ಬೃಹತ್ ಪ್ರತಿಮೆ ಮತ್ತು ಶಿರ್ಡಿ ಸಾಯಿ ಬಾಬಾನ ಪ್ರತಿಮೆಯೂ ಇದೆ.

ಪಟ್ಟಣದ ಸಮೀಪದಲ್ಲಿ, ಸಿಕ್ಕಿಂನ ಏಕೈಕ ಟೀ ಎಸ್ಟೇಟ್ — ಟೆಮಿ ಟೀ ಗಾರ್ಡನ್ ಸ್ಥಿತವಾಗಿದೆ. ಪ್ರವಾಸಿಗರು ಟೆಮಿ ಚಹಾ ಉದ್ಯಾನದ ರಮಣೀಯ ನೋಟವನ್ನು ಆನಂದಿಸಬಹುದು. ಇಲ್ಲಿಯ ಚಹಾವು ಅದರ ವಿಲಕ್ಷಣ ಕಂಪು ಮತ್ತು ಸುವಾಸನೆಯಿಂದ ಗುರುತಿಸಲ್ಪಟ್ಟಿದೆ.

ಫೆಬ್ರವರಿ ತಿಂಗಳಲ್ಲಿ, ನಾಮ್ಚಿ ಉದ್ಯಾನದಲ್ಲಿ ವಾರ್ಷಿಕ ಪುಷ್ಪ ಪ್ರದರ್ಶನವನ್ನು ಆಯೋಜಿಸಲಾಗುತ್ತದೆ. ಪುಷ್ಪ ಪ್ರದರ್ಶನವು ಸಿಕ್ಕಿಂನಲ್ಲಿ ಅತ್ಯಂತ ದೊಡ್ಡದಾಗಿದ್ದು, ಎದ್ದುಕಾಣುವ ಬಣ್ಣಗಳ ಹೂವುಗಳನ್ನು ಹೊಂದಿದೆ. ಈ ಪ್ರದರ್ಶನದ ಪ್ರಮುಖ ಆಕರ್ಷಣೆಯೆಂದರೆ ವಿಲಕ್ಷಣ ಮತ್ತು ಅಪರೂಪದ ಆರ್ಕಿಡ್‌ಗಳ ಪ್ರದರ್ಶನ.

ಉಲ್ಲೇಖಗಳು 
 

ಸಿಕ್ಕಿಂ
ಪಟ್ಟಣಗಳು
ಕನ್ನಡ ನ್ಯೂಸ್ ಟುಡೇ

ಕನ್ನಡ ನ್ಯೂಸ್ ಟುಡೇ (Kannada News Today) ಕರ್ನಾಟಕ, ಭಾರತದಲ್ಲಿ ಪ್ರಕಟಗೊಳ್ಳುವ ಕನ್ನಡ ಭಾಷೆಯ ಒಂದು ಪ್ರಮುಖ ಆನ್ಲೈನ್ ಸುದ್ದಿ ಪತ್ರಿಕೆಯಾಗಿದೆ.  ಕರ್ನಾಟಕ ರಾಜ್ಯದಲ್ಲಿ ಹೆಚ್ಚಾಗಿ ಓದುಗರನ್ನು ಹೊಂದಿರುವ ಕನ್ನಡ ನ್ಯೂಸ್ ಟುಡೇ ಸುದ್ದಿ ಮಾಧ್ಯಮದ ಪ್ರಧಾನ ಸಂಪಾದಕರು ಸತೀಶ್ ರಾಜ್ ಗೊರವಿಗೆರೆ (Satish Raj Goravigere)  ಕನ್ನಡ ನ್ಯೂಸ್ ಟುಡೇ ಆನ್‌ಲೈನ್ ಪತ್ರಿಕಾ ಪ್ರಕಟಣೆ 05 ವರ್ಷಗಳ ಹಿಂದೆ, ಮಾರ್ಚ್ 2019 ರಂದು ಪ್ರಾರಂಭವಾಯಿತು.. ಸತೀಶ್ ರಾಜ್ ಗೊರವಿಗೆರೆ (ಸಂಪಾದಕರು) ನೇತೃತ್ವದಲ್ಲಿ ಕನ್ನಡ ನ್ಯೂಸ್ ನೆಟ್‌ವರ್ಕ್ ಗ್ರೂಪ್ ಇದನ್ನು ಪ್ರಾರಂಭಿಸಿದೆ.

ಇತಿಹಾಸ

ಆರಂಭದಲ್ಲಿ ಕನ್ನಡ ನ್ಯೂಸ್ ಟುಡೇ ಪ್ರಸಾರ ಸೀಮಿತವಾಗಿತ್ತು. ಬೆಂಗಳೂರು ನಗರದಲ್ಲಿ ಪ್ರಾರಂಭಿಸಿದಾಗ, ವಾರಕ್ಕೆ 3,000 ಓದುಗರನ್ನು ತಲುಪಲು ಸಾಧ್ಯವಾಗಲಿಲ್ಲ. ಕ್ರಮೇಣ ಇದು ಕೆಲವು ಪ್ರದೇಶಗಳಲ್ಲಿ ಜನಪ್ರಿಯವಾಗಿತ್ತು. ಕನ್ನಡ ನ್ಯೂಸ್ ಟುಡೇ ಎಂಟು ಪತ್ರಕರ್ತರ ತಂಡ ಪ್ರಾರಂಭಿಸಿದ ಮಾಧ್ಯಮ.

ಸಹ ಸಂಪಾದಕರು
 ಸತೀಶ್ ಬಸವಾನಿ ಗುಡಗೇನಟ್ಟಿ
 ಆನಂದ್ ಹಾಸನ
 ಸಾಯಿ ತೇಜ

ಬಾಹ್ಯ ಕೊಂಡಿಗಳು

Kannada News
Kannada News Today App
Facebook
Twitter
Google News

ಉಲ್ಲೇಖ

ಕನ್ನಡ ದಿನಪತ್ರಿಕೆಗಳು
ಕನ್ನಡ ಪತ್ರಿಕೆಗಳು
ಮೈಸೂರು ಲೋಕೇಶ್

Articles with hCards

ಮೈಸೂರು ಲೋಕೇಶ್ (19 ಮೇ 1947 - 14 ಅಕ್ಟೋಬರ್ 1994) ಕನ್ನಡ ಚಲನಚಿತ್ರೋದ್ಯಮದಲ್ಲಿ  ನಟ.  ಬಂಧನ (1984), ಗಜಪತಿ ಗರ್ವಭಂಗ (1989), ಎಸ್‌ಪಿ ಸಾಂಗ್ಲಿಯಾನ ಭಾಗ 2 (1990), ಮಾತೇ ಹಾಡಿತು ಕೋಗಿಲೆ (1990) ಇವುಗಳು ಮೈಸೂರು ಲೋಕೇಶ್ ನಟನಾಗಿ ನಟಿಸಿದ ಕೆಲವು ಗಮನಾರ್ಹ ಚಿತ್ರಗಳು.

ವೃತ್ತಿ 
ಇವರು ಮುನ್ನೂರಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದ್ದಾರೆ.

ಕೆಲವು ಚಿತ್ರಗಳ ಪಟ್ಟಿ 

 ಕರ್ಣನ ಸಂಪತ್ತು
 ಪ್ರೇಮಗೀತೆ
 ಕೆರಳಿದ ಸಿಂಹ
 ನ್ಯಾಯಕ್ಕಾಗಿ ಸವಾಲ್
 ಅಭಿಜಿತ್
 ಪ್ರಾಣಸ್ನೇಹಿತ
 ವಾಂಟೆಡ್
 ಆತ್ಮಬಂಧನ
 ಘರ್ಷಣೆ
 ಗೂಂಡಾ ರಾಜ್ಯ
 ಹಟಮಾರಿ ಹೆಣ್ಣು ಕಿಲಾಡಿ ಗಂಡು
 ಹೆಂಡ್ತೀರೆ ಹುಷಾರ್
 ಮೇಘಮಂದಾರ
 ಮೈಸೂರುಜಾಣ
 ರವಿವರ್ಮ
 ಶಿವನಾಗ
 ಸೋಲಿಲ್ಲದ ಸರದಾರ
 ತರ್ಲೆ ನನ್ ಮಗ
 ಎದುರುಮನೇಲಿ ಗಂಡ ಪಕ್ಕದ್ ಮನೇಲಿ ಹೆಂಡತಿ
 ಕ್ರಾಂತಿ ಗಾಂಧಿ
 ಪೃಥ್ವೀರಾಜ್
 ಗಂಧರ್ವ
 ಪ್ರಜೆಗಳು ಪ್ರಭುಗಳು
 ಸಮರಸಿಂಹ
 ಹೊಸಕಳ್ಳ ಹಳೇಕುಳ್ಳ
 ಅನಾಥರಕ್ಷಕ
 ಅರಣ್ಯದಲ್ಲಿ ಅಭಿಮನ್ಯು
 ಭೈರವಿ
 ಏಳುಕೋಟಿ ಮಾರ್ತಾಂಡ ಭೈರವ
 ಗೋಲ್ಮಾಲ್ ರಾಧಾಕೃಷ್ಣ ೨
 ಹೊಸಮನೆ ಅಳಿಯ
 ಇಬ್ಬರು ಹೆಂಡಿರ ಮುದ್ದಿನ ಪೋಲೀಸ್
 ಕಳ್ಳ ಮಳ್ಳ
 ಕಲಿಯುಗ ಭೀಮ
 ಕಿತ್ತೂರಿನ ಹುಲಿ
 ಕೊಲ್ಲೂರ್ ಕಾಳ
 ಲಯನ್ ಜಗಪತಿರಾವ್
 ಮನೇಲಿ ಇಲಿ ಬೀದೀಲಿ ಹುಲಿ
 ನನಗೂ ಹೆಂಡ್ತಿ ಬೇಕು
 ರಾಮಾಚಾರಿ
 ರಣಚಂಡಿ
 ಶಿವರಾಜ್
 ಶ್ವೇತಾಗ್ನಿ
 ಶ್ರೀ ನಂಜುಂಡೇಶ್ವರ ಮಹಿಮೆ
 ಸುಂದರಕಾಂಡ
 ತವರುಮನೆ ಉಡುಗೊರೆ
 ವರಗಳ ಬೇಟೆ
 ವೀರಪ್ಪನ್
 ಆಟ ಬೊಂಬಾಟ್
 ಅಭಿಮನ್ಯು
 ಅಗ್ನಿದಿವ್ಯ
 ಅಶೋಕಚಕ್ರ
 ಬಾರೆ ನನ್ನ ಮುದ್ದಿನ ರಾಣಿ
 ಭಲೇ ಚತುರ
 ಚಾಲೇಂಜ್ ಗೋಪಾಲಕೃಷ್ಣ
 ಗೋಲ್ಮಾಲ್ ರಾಧಾಕೃಷ್ಣ
 ಹೊಸ ಜೀವನ
 ಇವಳೆಂಥಾ ಹೆಂಡ್ತಿ
 ಕಿಲಾಡಿತಾತ
 ಮತ್ಸರ
 ಮತ್ತೆ ಹಾಡಿತು ಕೋಗಿಲೆ
 ನೀನೇ ನನ್ನ ಜೀವ
 ನಿಗೂಢ ರಹಸ್ಯ
 ಪೋಲಿ ಕಿಟ್ಟಿ
 ಪೋಲೀಸನ ಹೆಂಡ್ತಿ
 ರಣಭೇರಿ
 ರಾಣಿ ಮಹಾರಾಣಿ
 ರುದ್ರತಾಂಡವ
 ಎಸ್. ಪಿ. ಸಾಂಗ್ಲಿಯಾನಾ ಭಾಗ ೨
 ಶ್ರೀ ಸತ್ಯನಾರಾಯಣ ಪೂಜಾಫಲ
 ಸ್ವರ್ಣ ಸಂಸಾರ
 ಅದೃಷ್ಟರೇಖೆ
 ಅಮಾನುಷ
 ಅವನೇ ನನ್ನ ಗಂಡ
 ಅವತಾರ ಪುರುಷ
 ಬಾಳೆ ಹೊಂಬಾಳೆ
 ದೇವ
 ಗಜಪತಿ ಗರ್ವಭಂಗ
 ಹೃದಯಗೀತೆ
 ಇನ್ಸ್ ಪೆಕ್ಟರ್ ವಿಕ್ರಮ್
 ಜಯಭೇರಿ
 ಜಾಕಿ
 ಕಿಂದರಿಜೋಗಿ
 ಮಾಧುರಿ
 ಮನ್ಮಥರಾಜ
 ಮುತ್ತಿನಂಥ ಮನುಷ್ಯ
 ನಂಜುಂಡಿಕಲ್ಯಾಣ
 ನ್ಯಾಯಕ್ಕಾಗಿ ನಾನು
 ಒಂದಾಗಿ ಬಾಳು
 
 ಪೋಲಿ ಹುಡುಗ
 ಪ್ರೇಯಸಿ ಪ್ರೀತಿಸು
 ರುದ್ರ
 ತಾಯಿಗೊಬ್ಬ ತರಲೆ ಮಗ
 ಅಂಜದ ಗಂಡು
 ಅರ್ಜುನ್
 ದಾದಾ 
 ಡಿಸೆಂಬರ್ ೩೧
 ಕೃಷ್ಣ ರುಕ್ಮಿಣಿ
 ಮಹಾದಾಸೋಹಿ ಶರಣ ಬಸವ
 ಮಾತೃ ದೇವೋ ಭವ
 ಮಾತೃವಾತ್ಸಲ್ಯ
 ನವಭಾರತ
 ನೀ ನನ್ನ ದೈವ
 ಒಲವಿನ ಆಸರೆ
 ರಾಮಣ್ಣ ಶಾಮಣ್ಣ
 ಶಾಂತಿನಿವಾಸ
 ವಿಜಯಖಡ್ಗ
 ಊರಿಗಿಟ್ಟ ಕೊಳ್ಳಿ
 ಆಪದ್ಬಾಂಧವ
 ಅಂತಿಮಘಟ್ಟ
 ಅಂತಿಮ ತೀರ್ಪು
 ಬಾಝಾರ್ ಭೀಮ
 ಜಯಸಿಂಹ
 ಜೀವನ ಜ್ಯೋತಿ
 ಕುರುಕ್ಷೇತ್ರ
 ನ್ಯಾಯಕ್ಕೆ ಶಿಕ್ಷೆ
 ಸಂಗ್ರಾಮ
 ಶುಭಮಿಲನ
 ಬೆಳ್ಳಿನಾಗ
 ಬೇಟೆ
 ಭಾಗ್ಯದ ಲಕ್ಷ್ಮಿ ಬಾರಮ್ಮ
 ಈ ಜೀವ ನಿನಗಾಗಿ
 ಕೃಷ್ಣಾ ನೀ ಬೇಗನೆ ಬಾರೊ
 ಮನೆಯೆ ಮಂತ್ರಾಲಯ
 ಮೃಗಾಲಯ
 ನನ್ನವರು
 ಪ್ರೇಮಗಂಗೆ
 ರಥಸಪ್ತಮಿ
 ಸತ್ಕಾರ
 ಸುಂದರ ಸ್ವಪ್ನಗಳು
 ದೇವರ ಮನೆ
 ಗಿರಿಬಾಲೆ
 ಗೂಂಡಾಗುರು
 ಗುರು ಜಗದ್ಗುರು
 ಜ್ವಾಲಾಮುಖಿ
 ನೀ ತಂದ ಕಾಣಿಕೆ
 ಪಿತಾಮಹ
 ತುಳಸೀದಳ
 ಬಂಧನ
 ಬೆಂಕಿ ಬಿರುಗಾಳಿ
 ಇಂದಿನ ಭಾರತ
 ಮೂರು ಜನ್ಮ
 ಒಲವು ಮೂಡಿದಾಗ
 ಸಮಯದ ಗೊಂಬೆ
 ಸಿಡಿಲು
 ಪ್ರೇಮಜ್ಯೋತಿ
 ಬೆಂಕಿಯ ಮಳೆ
 ಭಕ್ತ ಪ್ರಹ್ಲಾದ
 ಎರಡು ನಕ್ಷತ್ರಗಳು
 ಗಾಯತ್ರಿ ಮದುವೆ
 ಗೆಲುವು ನನ್ನದೇ
 ಹೊಸ ತೀರ್ಪು
 ಇಬ್ಬನಿ ಕರಗಿತು
 ಕಾಮನ ಬಿಲ್ಲು
 ಮುದುಡಿದ ತಾವರೆ ಅರಳಿತು
 ಪ್ರೇಮ ಯುದ್ಧ
 ಬಾಡದ ಹೂ
 ಚೆಲ್ಲಿದ ರಕ್ತ
 ಹೊಸ ಬೆಳಕು
 ಮಾನಸ ಸರೋವರ
 ಶಂಕರ್ ಸುಂದರ್
 ಗಾಳಿಮಾತು
 ಕೂಡಿ ಬಾಳಿದರೆ ಸ್ವರ್ಗ ಸುಖ
 ಲೀಡರ್ ವಿಶ್ವನಾಥ್
 ಮಹಾ ಪ್ರಚಂಡರು
 ಮುನಿಯನ ಮಾದರಿ
 ರುಸ್ತುಂ ಜೋಡಿ
 ಚಂದನದ ಗೊಂಬೆ

೧೯೯೪ ನಿಧನ
೧೯೪೭ ಜನನ
ತವಾಂಗ್ ಮೊನ್ಯಾಸ್ಟರಿ

ತವಾಂಗ್ ಮೊನ್ಯಾಸ್ಟರಿ ಭಾರತದ ಅರುಣಾಚಲ ಪ್ರದೇಶ ರಾಜ್ಯದ ತವಾಂಗ್ ಜಿಲ್ಲೆಯ ತವಾಂಗ್ ನಗರದಲ್ಲಿ ಸ್ಥಿತವಾಗಿದೆ. ಇದು ಭಾರತದ ಅತಿದೊಡ್ಡ ಮೊನ್ಯಾಸ್ಟರಿ ಆಗಿದೆ ಮತ್ತು ಟಿಬೆಟ್‍ನ ಲಾಸಾದಲ್ಲಿರುವ ಪೊಟಾಲಾ ಅರಮನೆಯ ನಂತರ ವಿಶ್ವದ ಎರಡನೇ ಅತಿದೊಡ್ಡ ಮೊನ್ಯಾಸ್ಟರಿ ಆಗಿದೆ.

ಟಿಬೇಟಿಯನ್ ಭಾಷೆಯಲ್ಲಿ ತವಾಂಗ್ ಮೊನ್ಯಾಸ್ಟರಿಯ ಹೆಸರು ಗಾಡೆನ್ ನಾಮ್ಗ್ಯಾಲ್ ಲಾಟ್ಸೆ ಎಂದಾಗಿದೆ. ಇದರರ್ಥ "ಸಂಪೂರ್ಣ ವಿಜಯದ ದೈವಿಕ ಸ್ವರ್ಗ". ಇದನ್ನು 1680-1681ರಲ್ಲಿ ಮೆರಾಕ್ ಲಾಮಾ ಲೋಡ್ರೆ ಗ್ಯಾಟ್ಸೊ 5 ನೇ ದಲೈ ಲಾಮಾ ನ್ಗವಾಂಗ್ ಲೋಬ್ಸಾಂಗ್ ಗ್ಯಾಟ್ಸೊ ಅವರ ಆಶಯಗಳಿಗೆ ಅನುಗುಣವಾಗಿ ಸ್ಥಾಪಿಸಿದರು. ಇದು ವಜ್ರಯಾನ ಬೌದ್ಧಧರ್ಮದ ಗೆಲುಗ್ ಪಂಥಕ್ಕೆ ಸೇರಿದೆ.

ಈ ಮೊನ್ಯಾಸ್ಟರಿ ಮೂರು ಮಹಡಿಯಷ್ಟು ಎತ್ತರವಿದೆ. ಇದರ ಸುತ್ತ  ಉದ್ದನೆಯ ಕಾಂಪೌಂಡ್ ಗೋಡೆ ಇದೆ. ಇದರ ಸಂಕೀರ್ಣದೊಳಗೆ 65 ವಸತಿ ಕಟ್ಟಡಗಳಿವೆ. ಮೊನ್ಯಾಸ್ಟರಿಯ ಗ್ರಂಥಾಲಯವು ಅಮೂಲ್ಯವಾದ ಹಳೆಯ ಗ್ರಂಥಗಳನ್ನು ಹೊಂದಿದೆ, ಮುಖ್ಯವಾಗಿ ಕಾಂಗ್ಯೂರ್ ಮತ್ತು ತೆಂಗ್ಯೂರ್ .

ಈ ಬೌದ್ಧಮಠವು  ಎತ್ತರದ ಪರ್ವತದ ತುದಿಯ ಹತ್ತಿರ ನೆಲೆಗೊಂಡಿದೆ. ಇಲ್ಲಿಂದ ತವಾಂಗ್ ಚು ಕಣಿವೆಯ ದೂರದೃಶ್ಯದ ನೋಟ ಕಾಣಿಸುತ್ತದೆ. ಈ ಕಣಿವೆಯು ಹಿಮಾಚ್ಛಾದಿತ ಪರ್ವತಗಳು ಮತ್ತು ಕೋನಿಫೆರಸ್ ಕಾಡುಗಳನ್ನು ಒಳಗೊಂಡಿದೆ. ಈ ಬೌದ್ಧಮಠವನ್ನು ಉತ್ತರ ದಿಕ್ಕಿನಿಂದ ಆಲ್ಪೈನ್ ಸಸ್ಯಗಳಿರುವ ಇಳಿಜಾರಾದ ಚಾಚಿನ ಮೂಲಕ ಪ್ರವೇಶಿಸಲಾಗುತ್ತದೆ.

ಇಲ್ಲಿ ೪೫೦ ಬೌದ್ಧ ಭಿಕ್ಕುಗಳಿದ್ದಾರೆ ಎಂದು ೨೦೧೦ರಲ್ಲಿ ವರದಿಯಾಗಿತ್ತು.

ಮುಖ್ಯಲಕ್ಷಣಗಳು

ಪ್ರವೇಶದ್ವಾರ ಮತ್ತು ಹೊರಗಿನ ಗೋಡೆಗಳು 
ಮಠದ ಪ್ರವೇಶದ್ವಾರದಲ್ಲಿ ವರ್ಣರಂಜಿತ ಪ್ರವೇಶದ ರಚನೆಯಿದೆ. ಇದನ್ನು "ಗುಡಿಸಲಿನಂತಹ ರಚನೆಯ" ಆಕಾರದಲ್ಲಿ ನಿರ್ಮಿಸಲಾಗಿದೆ. ಪಕ್ಕದ ಗೋಡೆಗಳನ್ನು ಕಲ್ಲಿನಿಂದ ನಿರ್ಮಿಸಲಾಗಿದೆ. ಛಾವಣಿಯು ಮಂಡಲಗಳನ್ನು ಹೊಂದಿದೆ. ಒಳಗಿನ ಗೋಡೆಗಳ ಮೇಲೆ ದೇವತೆಗಳು ಮತ್ತು ಸಂತರ ಚಿತ್ರಗಳನ್ನು ಬಿಡಿಸಲಾಗಿದೆ.

ಮಠದ ಮುಖ್ಯ ದ್ವಾರವು ಉತ್ತರದ ಗೋಡೆಗೆ ಅಳಡಿಸಲ್ಪಟ್ಟ ಬೃಹತ್ ಬಾಗಿಲುಗಳನ್ನು ಹೊಂದಿದೆ. ಮುಖ್ಯ ದ್ವಾರದ ಹೊರತಾಗಿ, ಮಠದ ದಕ್ಷಿಣ ಭಾಗವು ಮತ್ತೊಂದು ಪ್ರವೇಶ ದ್ವಾರವನ್ನು ಹೊಂದಿದೆ. ಇದು ಕೂಡ ಬೃಹತ್ ಬಾಗಿಲನ್ನು ಹೊಂದಿದೆ.

ಮುಖ್ಯ ಕಟ್ಟಡಗಳು 
ದೊಡ್ಡ ಭವನದಂತೆ ನಿರ್ಮಿಸಲ್ಪಟ್ಟ ಮಠವು ಮೂರು ಅಂತಸ್ತುಗಳನ್ನು ಹೊಂದಿದ್ದು ದೊಡ್ಡ ಸಭಾಂಗಣ, ಹತ್ತು ಇತರ ಕ್ರಿಯಾತ್ಮಕ ರಚನೆಗಳು ಮತ್ತು ವಿದ್ಯಾರ್ಥಿಗಳು, ಲಾಮಾಗಳು ಹಾಗೂ ಸನ್ಯಾಸಿಗಳಿಗಾಗಿ 65 ವಸತಿ ನಿವಾಸಗಳನ್ನು ಹೊಂದಿದೆ. ಮಠವು ಶಾಲೆ ಮತ್ತು ತನ್ನದೇ ಆದ ನೀರು ಸರಬರಾಜು ಸೌಲಭ್ಯ, ಮತ್ತು ಒಂದು ಬೌದ್ಧ ಸಾಂಸ್ಕೃತಿಕ ಅಧ್ಯಯನ ಕೇಂದ್ರವನ್ನು ಹೊಂದಿದೆ.

ಮಠದ ನೆಲ ಮಹಡಿಯಲ್ಲಿ ಧಾರ್ಮಿಕ ನೃತ್ಯಗಳನ್ನು ನಡೆಸಲಾಗುತ್ತದೆ. ಮಠದ ಆವರಣದಲ್ಲಿ ಸುಮಾರು 700 ಸನ್ಯಾಸಿಗಳಿಗೆ ಅವಕಾಶ ಕಲ್ಪಿಸಲು ವಸತಿ ಕಟ್ಟಡಗಳಿವೆ, ಇದು ಈಗ 450 ಸನ್ಯಾಸಿಗಳನ್ನು ಹೊಂದಿದೆ.

ಮುಖ್ಯ ದೇವಾಲಯ (ದುಖಾಂಗ್) 

ಮಠದಲ್ಲಿನ ಮುಖ್ಯ ದೇವಾಲಯವನ್ನು ದುಖಾಂಗ್ ಎಂದು ಕರೆಯಲಾಗುತ್ತದೆ. ಇದನ್ನು 1860-61ರಲ್ಲಿ ನಿರ್ಮಿಸಲಾಯಿತು. ಬುದ್ಧನ ದೊಡ್ಡ ವಿಗ್ರಹವನ್ನು (5.5 ಮಿ. ಎತ್ತರ) ಪೂಜಿಸಲಾಗುತ್ತದೆ. ಇದು ಸ್ವರ್ಣ ಲೇಪನವುಳ್ಳದ್ದು ಮತ್ತು ಅಲಂಕೃತವಾಗಿದೆ, ಮತ್ತು ಕಮಲದ ಭಂಗಿಯಲ್ಲಿದೆ. ವಿಗ್ರಹವನ್ನು ವೇದಿಕೆಯ ಮೇಲೆ ಸ್ಥಾಪಿಸಲಾಗಿದೆ ಮತ್ತು ಅದರ ಶಿರವು ಮೊದಲ ಮಹಡಿಯವರೆಗೆ ವಿಸ್ತರಿಸುತ್ತದೆ. ಬುದ್ಧನ ಪ್ರತಿಮೆಯ ಪಕ್ಕದಲ್ಲಿ ಆಶ್ರಮದ ರಕ್ಷಕ ದೇವತೆಯಾದ ಸ್ರೋ ದೇವಿಯ (ಪಾಲ್ಡೆನ್ ಲಾಮೊ) ವಿಶೇಷ ತಂಗ್ಕಾವನ್ನು ಹೊಂದಿರುವ ಬೆಳ್ಳಿಯ ಪೆಟ್ಟಿಗೆಯಿದೆ.

ಗ್ರಂಥಾಲಯ ಮತ್ತು ಪಠ್ಯಗಳು 

ಸ್ಥಳೀಯವಾಗಿ ತಯಾರಿಸಿದ ಕಾಗದವನ್ನು ಬಳಸಿ ಧಾರ್ಮಿಕ ಪುಸ್ತಕಗಳನ್ನು ಮುದ್ರಿಸಲು ಮಠದಲ್ಲಿ ಮುದ್ರಣಾಲಯವಿದೆ. ಮರದ ನಾಟಗಳನ್ನು ಮುದ್ರಣಕ್ಕಾಗಿ ಬಳಸಲಾಗುತ್ತದೆ. ಇಡೀ ಎರಡನೇ ಮಹಡಿಯಲ್ಲಿ ಗ್ರಂಥಾಲಯವಿದೆ.

ಉಲ್ಲೇಖಗಳು

ಗ್ರಂಥಸೂಚಿ

ಹೊರಗಿನ ಕೊಂಡಿಗಳು 

 Tawang Monastery multilingual site
 Tawang  at Arunachaltourism.com
 "A Walk Around Tawang Monastery." 
ಅರುಣಾಚಲ ಪ್ರದೇಶ
ಬೌದ್ಧಮಠಗಳು
ಬಿಪಿನ್ ರಾವತ್

"ಜನರಲ್‌ ಬಿಪಿನ್‌ ಲಕ್ಷ್ಮಣ್‌ ಸಿಂಗ್ ರಾವತ್‌" (‌೧೬ ಮಾರ್ಚ್‌ ೧೯೫೮ - ೮ ಡಿಸೆಂಬರ್‌ ೨೦೨೧), ಇವರು ಭಾರತೀಯ ಸೇನಾಧಿಕಾರಿ ಹಾಗೂ  ಭಾರತ ದೇಶದ ಮೊದಲ ರಕ್ಷಣಾ ಸಿಬ್ಬಂದಿಗಳ ಮುಖ್ಯಸ್ಥರಾಗಿದ್ದರು.

ಜನನ ಮತ್ತು ಕೌಟುಂಬಿಕ ಹಿನ್ನಲೆ 
ಜನರಲ್ ರಾವತ್ ಅವರು ೧೯೫೮ರ ಮಾರ್ಚ್ ೧೬ರಂದು ಉತ್ತರಾಖಂಡ ರಾಜ್ಯದ ಪೌರಿಯಲ್ಲಿ ಜನಿಸಿದರು. ಹಲವು ತಲೆಮಾರುಗಳಿಂದ ಅವರ ಕುಟುಂಬ ಭಾರತೀಯ ಸೇನೆಯಲ್ಲಿ ಸೇವೆ ಸಲ್ಲಿಸಿತ್ತು. ಅವರ ತಂದೆ ಲಕ್ಷ್ಮಣ್ ಸಿಂಗ್ ರಾವತ್ ಉತ್ತರಾಖಂಡದ ಪೌರಿ ಗರ್ವಾಲ್ ಜಿಲ್ಲೆಯ ಸೈಂಜಿ ಗ್ರಾಮದವರು. ಇವರು ಭಾರತೀಯ ಸೇನೆಯಲ್ಲಿ ಲೆಫ್ಟಿನೆಂಟ್ ಜನರಲ್ ಹುದ್ದೆಗೆ ಏರಿದ್ದರು. ಡೆಹ್ರಾಡೂನ್ ನ ಕೇಂಬ್ರಿಯಾನ್ ಹಾಲ್ ಸ್ಕೂಲ್ ನಲ್ಲಿ ಪ್ರಾಥಮಿಕ ಶಿಕ್ಷಣ ಹಾಗೂ ಶಿಮ್ಲಾದ ಸೈಂಟ್ ಎಡ್ವರ್ಡ್ ಶಾಲೆಯಲ್ಲಿ ಮಾಧ್ಯಮಿಕ, ಪ್ರೌಢ ಶಿಕ್ಷಣ ಮುಗಿಸಿ ನಂತರ ವೆಲ್ಲಿಂಗ್ಟನ್‌ನ ಡಿಫೆನ್ಸ್ ಸರ್ವಿಸಸ್ ಸ್ಟಾಫ್ ಕಾಲೇಜ್ (ಡಿಎಸ್‌ಎಸ್‌ಸಿ) ಮತ್ತು ಯುನೈಟೆಡ್ ಸ್ಟೇಟ್ಸ್ ಆರ್ಮಿ ಕಮಾಂಡ್ ಮತ್ತು ಕಾನ್ಸಾಸ್‌ನ ಫೋರ್ಟ್ ಲೀವೆನ್‌ವರ್ತ್‌ನಲ್ಲಿರುವ ಜನರಲ್ ಸ್ಟಾಫ್ ಕಾಲೇಜಿನಲ್ಲಿ ಹೈಯರ್ ಕಮಾಂಡ್ ಕೋರ್ಸ್‌ನ ಪದವಿ ಪಡೆದರು.

ಸೇನಾಪಡೆಯಲ್ಲಿ 
ರಾವತ್ ಅವರನ್ನು ಡಿಸೆಂಬರ್ ೧೬, ೧೯೭೮ರಂದು ೧೧ ಗೂರ್ಖಾ ರೈಫಲ್ಸ್‌ನ ೫ ನೇ ಬೆಟಾಲಿಯನ್‌ಗೆ ಕರ್ನಲ್ ಆಗಿ  ನಿಯೋಜಿತರಾಗುವ ಮೂಲಕ ಭಾರತೀಯ ಸೇನೆಗೆ ಪ್ರವೇಶಿಸಿದರು. ಅವರು ಕಿಬಿತುದಲ್ಲಿನ ನಿಯಂತ್ರಣ ರೇಖೆಯ ಉದ್ದಕ್ಕೂ ಪೂರ್ವ ವಲಯದಲ್ಲಿ ೧೧ ಗೂರ್ಖಾ ರೈಫಲ್ಸ್‌ನ ೫ ನೇ ಬೆಟಾಲಿಯನ್‌ಗೆ ಕಮಾಂಡರ್ ಆಗಿದ್ದರು. ಬಳಿಕ ಬ್ರಿಗೇಡಿಯರ್ ಹುದ್ದೆಗೆ ಬಡ್ತಿ ಪಡೆದ ಅವರು ಸೋಪೋರ್‌ನಲ್ಲಿ ರಾಷ್ಟ್ರೀಯ ರೈಫಲ್ಸ್‌ನ  ಸೆಕ್ಟರ್‌ಗೆ ಕಮಾಂಡರ್ ಆಗಿ ನೇಮಕಗೊಂಡರು.ನಂತರ ಅವರು ಯುಎನ್ ಮಿಷನ್ ಅಡಿಯಲ್ಲಿ ಕಾಂಗೋದಲ್ಲಿ ನಡೆದ ಆಂತರಿಕ ಗಲಭೆಯನ್ನು ನಿಯಂತ್ರಿಸಲು ಬಹುರಾಷ್ಟ್ರೀಯ ಬ್ರಿಗೇಡ್‌ಗೆ ನಿಯೋಜಿಸಲ್ಪಟ್ಟರು. 

ಮೇಜರ್ ಜನರಲ್ ಆಗಿ ಬಡ್ತಿ ಪಡೆದ ನಂತರ, ರಾವತ್ ಉರಿಯಲ್ಲಿ ೧೯ನೇ ಪದಾತಿ ದಳದ ಕಮಾಂಡಿಂಗ್ ಜನರಲ್ ಆಫೀಸರ್ ಆಗಿ ಅಧಿಕಾರ ವಹಿಸಿಕೊಂಡರು. ಲೆಫ್ಟಿನೆಂಟ್ ಜನರಲ್ ಆಗಿ, ಪುಣೆಯಲ್ಲಿ ದಕ್ಷಿಣ ಸೇನೆಯನ್ನು ಸ್ವಾಧೀನಪಡಿಸಿಕೊಳ್ಳುವ ಮೊದಲು ದಿಮಾಪುರ್‌ನಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ III ಕಾರ್ಪ್ಸ್‌ಗೆ ಕಮಾಂಡರ್ ಆಗಿದ್ದರು. ೧ ಜನವರಿ ೨೦೧೬ ರಂದು ಜನರಲ್ ಆಫೀಸರ್ ಕಮಾಂಡಿಂಗ್-ಇನ್-ಚೀಫ್ (GOC-in-C) ಸದರ್ನ್ ಕಮಾಂಡ್ ಆಗಿ ನೇಮಕಗೊಂಡರು. 

.೨೦೧೯ರ ಆರಂಭದಲ್ಲಿ ಭಾರತೀಯ ಸೇನೆಯನ್ನು ಏಕತ್ರಗೊಳಿಸುವ ಹಾಗೂ ಮೂರು ಸೇನೆಗಳ ಬಗ್ಗೆ ಒಂದೆ ಕೇಂದ್ರದಿಂದ ಮಾಹಿತಿ ಪಡೆಯಲು ರಕ್ಷಣಾ ಪಡೆಗಳ ಮುಖ್ಯಸ್ಥ ಹುದ್ದೆಯನ್ನು ಸೃಷ್ಟಿಸಲು ಉದ್ದೇಶಿಸಲಾಯ್ತು. ೨೦೧೯ರ ಜನವರಿ ೧೧ರಿಂದ ಈ ಹುದ್ದೆಗೆ ಮೊದಲಿಗರಾಗಿ ಜನರಲ್‌ ರಾವತ್‌ ಅವರು ಅಧಿಕಾರ ಸ್ವೀಕರಿಸಿದರು.

ಪದಕಗಳು ಹಾಗೂ ಶ್ಲಾಘನೆಗಳು 
ಬಿಪಿನ್ ರಾವತ್ ಅವರ ಸಂಪೂರ್ಣ ಸೇವಾ ವೃತ್ತಿಜೀವನದ ೪೨ ವರ್ಷಗಳ ಅವಧಿಯಲ್ಲಿ ಸಲ್ಲಿಸಿದ ವಿಶಿಷ್ಟ ಸೇವೆ ಮತ್ತು ಶೌರ್ಯಕ್ಕಾಗಿ, ಇವರಿಗೆ PVSM, UYSM, AVSM, YSM, SM ಮತ್ತು VSM ಸೇರಿದಂತೆ ಹಲವಾರು ರಾಷ್ಟ್ರಪತಿ ಪ್ರಶಸ್ತಿಗಳನ್ನು ನೀಡಲಾಗಿದೆ. ಇವುಗಳ ಜೊತೆಗೆ, ಅವರು ಎರಡು ಸಂದರ್ಭಗಳಲ್ಲಿ ಸೇನಾ ಮುಖ್ಯಸ್ಥರ ಶ್ಲಾಘನೆ ಮತ್ತು ಸೇನಾ ಕಮಾಂಡರ್ ಪ್ರಶಂಸೆಗೆ ಪಾತ್ರರಾಗಿದ್ದಾರೆ. ಕಾಂಗೋದಲ್ಲಿ ಯುಎನ್‌ನೊಂದಿಗೆ ಸೇವೆ ಸಲ್ಲಿಸುತ್ತಿರುವಾಗ, ಅವರಿಗೆ ಎರಡು ಬಾರಿ ಫೋರ್ಸ್ ಕಮಾಂಡರ್‌ನ ಪ್ರಶಂಸೆ ನೀಡಲಾಗಿದೆ.

ವೈವಾಹಿಕ ಜೀವನ 
ಬಿಪಿನ್ ರಾವತ್ ಅವರು ಮಧುಲಿಕಾರವರೊಂದಿಗೆ ೧೯೮೫ರಲ್ಲಿ ವಿವಾಹವಾದರು. ರಾಜಕಾರಣಿ ದಿ.ಮೃಗೇಂದ್ರ ಸಿಂಗ್ ಅವರ ಪುತ್ರಿಯಾದ ಮಧುಲಿಕಾ ರಾವತ್, ಮೂಲತಃ ಮಧ್ಯಪ್ರದೇಶ ಶಹ್ದೋಲ್ ಜಿಲ್ಲೆಯ ಸೋಹಾಗಪುರ್​ದವರು. ದೆಹಲಿ ವಿಶ್ವವಿದ್ಯಾನಿಲಯದಲ್ಲಿ ಸೈಕಾಲಜಿ ವಿಷಯಲ್ಲಿ ಪದವಿ ಪಡೆದಿದ್ದಾರೆ.ಇವರು ಆರ್ಮಿ ವೈವ್ಸ್ ವೆಲ್ಫೇರ್ ಅಸೋಸಿಯೇಷನ್ ಅಧ್ಯಕ್ಷೆಯಾಗಿದ್ದರು. ರಾವತ್ ದಂಪತಿಗೆ ಕೃತಿಕಾ ರಾವತ್ ಹಾಗೂ ತಾರಿಣಿ ರಾವತ್ ಎಂಬ ಇಬ್ಬರು ಪುತ್ರಿಯರಿದ್ದಾರೆ. ಮಧುಲಿಕಾ ರಾವತ್‌ ಅವರು ೨೦೨೧ರ ಡಿಸೆಂಬರ್‌ ೮ರಂದು  ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಕುನೂರ್ ಬಳಿ ನಡೆದ ಹೆಲಿಕಾಪ್ಟರ್‌ ಅಪಘಾತದಲ್ಲಿ ನಿಧನ ಹೊಂದಿದರು.

ಮರಣ 
೨೦೨೧ರ ಡಿಸೆಂಬರ್‌ ೮ರಂದು  ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಕುನೂರ್ ಬಳಿ ಜನರಲ್ ಬಿಪಿನ್ ರಾವತ್ ಅವರು ಪ್ರಯಾಣಿಸುತ್ತಿದ್ದ ವಾಯುಸೇನೆಯ ಹೆಲಿಕಾಫ್ಟರ್‌ ಅಪಘಾತಕ್ಕೊಳಗಾಯಿತು. ಈ ಅಪಘಾತದಲ್ಲಿ ಬಿಪಿನ್ ರಾವತ್ ಅವರು ಮೃತಪಟ್ಟರು.

ಉಲ್ಲೇಖಗಳು 

ರಕ್ಷಣಾಪಡೆಯ ಮುಖ್ಯಸ್ಥರು
ಭಾರತೀಯ ಸೈನ್ಯ
೧೯೫೮ ಜನನ
೨೦೨೧ ನಿಧನ
ಯೋಧರು
 ಭಾರತೀಯ ಭೂಸೇನೆಯ ಮುಖ್ಯಸ್ಥರು
ಕೋತಿಗಳು ಸಾರ್ ಕೋತಿಗಳು

"ಕೋತಿಗಳು ಸಾರ್ ಕೋತಿಗಳು"  ರಾಜೇಂದ್ರ ಸಿಂಗ್ ಬಾಬು ನಿರ್ದೇಶನದಲ್ಲಿ ೨೦೦೧ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ. ಈ ಚಿತ್ರದಲ್ಲಿ ರಮೇಶ್ ಅರವಿಂದ್, ಎಸ್.ನಾರಾಯಣ್, ಮೋಹನ್, ಪ್ರೇಮಾ, ತಾರಾ ಮತ್ತು ಊರ್ವಶಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಇದು ಬಾಬು ನಿರ್ದೇಶಿಸಿದ ಸಾರ್ ಸರಣಿಯಲ್ಲಿ "ಕುರಿಗಳು ಸಾರ್‌ ಕುರಿಗಳು" ನಂತರದ ಎರಡನೇ ಚಲನಚಿತ್ರವಾಗಿದೆ ಮತ್ತು ೨೮ ಡಿಸೆಂಬರ್ ೨೦೦೧ರಂದು ಬಿಡುಗಡೆಯಾಯಿತು. ಈ ಚಲನಚಿತ್ರವನ್ನು ತೆಲುಗಿನಲ್ಲಿ ಸಂದಡೆ ಸಂದಡಿ (೨೦೦೨), ಹಿಂದಿಯಲ್ಲಿ ಶಾದಿ ನಂ. 1 (೨೦೦೫) ಮತ್ತು ಬೆಂಗಾಲಿ (ಬಾಂಗ್ಲಾದೇಶ) ನಲ್ಲಿ ತೋಮಕೀ ಖುಜ್ಚಿ (೨೦೦೮) ಎಂಬ ಶೀರ್ಷಿಕೆಗಳಲ್ಲಿ  ಮರುನಿರ್ಮಾಣವಾಯಿತು. ಇದು "ಅನುರಾಗ ಅರಳಿತು" ಮತ್ತು "ಅಪ್ಪು" ಚಿತ್ರಗಳ ನಂತರ ವಿದೇಶಿ ಭಾಷೆಯಲ್ಲಿ ರೀಮೇಕ್ ಆದ ಮೂರನೇ ಕನ್ನಡ ಚಲನಚಿತ್ರವಾಗಿದೆ.

ಕನ್ನಡ ಚಲನಚಿತ್ರಗಳು
ಮೈಸೂರುಮಠ, ಎಸ್ ಜಿ

ಮೈಸೂರುಮಠ, ಎಸ್ ಜಿ (ಶಿರಾಳಕೊಪ್ಪ ಗುರುಬಸವಯ್ಯ ಮೈಸೂರುಮಠ )1925-2005. ಕನ್ನಡ ಮತ್ತು ಇಂಗ್ಲಿಷ್ ಭಾಷಾಪತ್ರಿಕೋದ್ಯಮದಲ್ಲಿ ಐದು ದಶಕಗಳ ಅವಿಶ್ರಾಂತವಾಗಿ ದುಡಿದವರು.

ಆರಂಭಿಕ ಬದುಕು 
ಇವರು ಹುಟ್ಟಿದ್ದು 1925ರಲ್ಲಿ ದಾವಣಗೆರೆಯಲ್ಲಿ, ತಂದೆ ಗುರು ಬಸವಯ್ಯ, ತಾಯಿ ಚೆನ್ನವೀರಮ್ಮ. ವಿದ್ಯಾಭ್ಯಾಸ ಶಿರಾಳಕೊಪ್ಪ, ಶಿವಮೊಗ್ಗ, ದಾವಣಗೆರೆ ,ಬಿಜಾಪುರ ಮತ್ತು ಧಾರವಾಡದ ಕರ್ನಾಟಕ ಕಾಲೇಜಿನಲ್ಲಿ ಆಗ ಆ ಕಾಲೇಜು ಮುಂಬಯಿ ವಿಶ್ವವಿದ್ಯಾಲಯಕ್ಕೆ ಸೇರಿತ್ತು. ಇವರು ಅದೇ ಕಾಲೇಜಿನಲ್ಲಿ ಇಂಗ್ಲಿಷ್ ಎಂ.ಎ ಓದುವ ವೇಳೆಗೆ ಕರ್ನಾಟಕ ಕಾಲೇಜು, ವಿಶ್ವವಿದ್ಯಾನಿಲಯವೇ ಆಯಿತು.

ಪತ್ರಿಕಾರಂಗದಲ್ಲಿನ ಸೇವೆ 
ಲಂಡನ್ನಿನ ಥಾಂಸನ್ ಫೌಂಡೇಶನ್ನಿನಲ್ಲಿ ಪತ್ರಿಕೋದ್ಯಮದಲ್ಲಿ ತರಬೇತಿ ಪಡೆದಿದ್ದ, ಈ ಇಂಗ್ಲಿಷ್ ಸ್ನಾತಕೋತ್ತರ ಪದವೀಧರ ಪತ್ರಿಕೋದ್ಯಮಕ್ಕೆ ಪ್ರವೇಶಿಸಿದ್ದು ಕನ್ನಡ ಪತ್ರಿಕೋದ್ಯಮದ ಮೂಲಕ. ಹುಬ್ಬಳ್ಳಿಯ ವಿಶಾಲಕರ್ನಾಟಕ, ದೈನಿಕ ಪ್ರಪಂಚ ವಾರಪತ್ರಿಕೆ, ಜಯಕರ್ನಾಟಕ ಮಾಸ ಪತ್ರಿಕೆಗಳಲ್ಲಿ ಆರಂಭ ಕಾಲದ ದುಡಿಮೆ. ಅನಂತರ ಬೆಂಗಳೂರಿನ ಡೆಕ್ಕನ್ ಹೆರಾಲ್ಡ್ ಪತ್ರಿಕೆಯ ಪ್ರಧಾನ ವರದಿಗಾರರಾಗಿ 25 ವರ್ಷಗಳ ಸೇವೆ. ನಿವೃತ್ತಿಯ ನಂತರ `ಅಮೃತ ಬಜಾರ್ ಪತ್ರಿಕೆಯ ವಿಶೇಷ ಬಾತ್ಮಿದಾರ. ಸಂಯುಕ್ತ ಕರ್ನಾಟಕದ 'ಅಂತರ-ಅನಂತರ ಅಂಕಣಕಾರರು. ಮಕ್ಕಳಿಗಾಗಿ ಬರೆದ `ದಲಿತಮಾಮರ ಒಂದು ಉಪಯುಕ್ತ ರಚನೆ. ಅವರ ಇತರ ಪ್ರಕಟಣೆಗಳು; ಹಣ್ಣಿನ ಕುಯಿಲು, ಶಿವನ ಡಂಗುರ. ಶಿವನ ಡಂಗುರಕ್ಕೆ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ. ಮನೆಯೊಡೆಯನಿದ್ದಾನೊ-ಅಂಕಣ ಬರೆಹಗಳ ಸಂಗ್ರಹ ಅವರ ಮರಣೋತ್ತರ ಪ್ರಕಟಣೆ. 

ಬೆಂಗಳೂರು ವಿಶ್ವವಿದ್ಯಾನಿಲಯದ ಸಿಂಡಿಕೇಟ್ ಸೆನೆಟ್ ಮತ್ತು ಅಕಾಡೆಮಿಕ್ ಕೌನ್ಸಿಲ್ ಸದಸ್ಯರಾಗಿ ಕೂಡ ಸೇವೆ ಸಲ್ಲಿಸಿದ್ದಾರೆ. ಕರ್ನಾಟಕ ಮುಖ್ಯಮಂತ್ರಿಗಳಾದ ವೀರಪ್ಪಮೊಯಲಿ ಅವರ ಪತ್ರಿಕಾ ಕಾರ್ಯದರ್ಶಿಯಾಗಿ ಮತ್ತು ಪತ್ರಿಕಾ ಅಕಾಡೆಮಿ ಅಧ್ಯಕ್ಷರಾಗಿ ಗಣನೀಯ ಸೇವೆ ಸಲ್ಲಿಸಿದ್ದಾರೆ. 2000 ಸಾಲಿನ ಟಿಯೆಸ್ಸಾರ್ ಪ್ರಶಸ್ತಿಗೆ ಭಾಜನರಾದರು.

ರಂಗಭೂಮಿ  ಮತ್ತು ಚಿತ್ರರಂಗಗಳಲ್ಲಿ ಕಲಾವಿದರಾಗಿ 
ಮೈಸೂರುಮಠ ಅವರದು ಬಹುಮುಖ ಪ್ರತಿಭೆ. ರಂಗಭೂಮಿಯ ಕಲಾವಿದರೂ ಕೂಡ. ಹಂಸಗೀತೆ, ಕರಾವಳಿ, ಸದಾನಂದ ಮುಂತಾದ ಚಲನಚಿತ್ರಗಳಲ್ಲಿಯೂ ಅಭಿನಯಿಸಿದ್ದಾರೆ.

ಮರಣ 
ಮೈಸೂರುಮಠ ಡಿಸೆಂಬರ್ 8, 2005ರಂದು ವಿಧಿವಶರಾದರು.

ಪತ್ರಕರ್ತರು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪತ್ರಿಕೋದ್ಯಮ
ವಿಶಾಲ ಕರ್ನಾಟಕ

ವಿಶಾಲ ಕರ್ನಾಟಕ-ಹುಬ್ಬಳಿಯಲ್ಲಿ ಎಸ್.ವಿ.ಜಠಾರ್‍ರು 1938ರಲ್ಲಿ ಆರಂಭಿಸಿದ ವಾರಪತ್ರಿಕೆ. ಸ್ವಾತಂತ್ರ್ಯ ಹೋರಾಟಗಾರರು, ಮಾಜಿ ಸಚಿವರೂ ಆದ ಕೆ.ಎಫ್.ಪಾಟೀಲ್ 1947ರಲ್ಲಿ ಈ ಪತ್ರಿಕೆಯನ್ನು ಕೊಂಡು, ದಿನಪತ್ರಿಕೆಯಾಗಿ ಪರಿವರ್ತಿಸಿದರು. ದೈನಿಕವಾಗಿ ಪರಿವರ್ತನೆಗೊಂಡ ವಿಶಾಲ ಕರ್ನಾಟಕಕ್ಕೆ ಪಾಟೀಲ ಪುಟ್ಟಪ್ಪ(1947-49) ಎಚ್.ಆರ್.ಇಂಗಿ ಅನಂತರ ಕೆ.ಎಫ್.ಪಾಟೀಲರು ಸಂಪಾದಕರಾಗಿದ್ದರು. ಕರ್ನಾಟಕ ಏಕೀಕರಣ, ನಾಡು ನುಡಿಯ ರಕ್ಷಣೆ ಈ ಪತ್ರಿಕೆಯ ಧ್ಯೇಯಗಳಾಗಿದ್ದವು.

ಉತ್ತರ ಕರ್ನಾಟಕ, ಮುಂಬೈ-ಕರ್ನಾಟಕ ಪ್ರಾಂತಗಳಲ್ಲಿ ಹೆಚ್ಚು ಪ್ರಸಾರವಿದ್ದ ಈ ಪತ್ರಿಕೆ ಪ್ರತಿ ವರ್ಷ ದೀಪಾವಳಿ ವಿಶೇಷ ಸಂಚಿಕೆಯನ್ನು ಹೊರತರುತ್ತಿತ್ತು. 

ಕೆ.ಎಫ್.ಪಾಟೀಲರು ತಮ್ಮ ಬಿಡುವಿಲ್ಲದ ರಾಜಕೀಯ ಚಟುವಟಿಕೆಗಳ ಕಾರಣ ಪತ್ರಿಕೆಗೆ ಹೆಚ್ಚು ಗಮನ ಕೊಡಲಾಗದೆ ಪತ್ರಿಕೆ ನಿಂತಿತು. ಉತ್ತರ ಕರ್ನಾಟಕದ ಸಹಕಾರಿ ಧುರೀಣ ಕೆ.ಎಚ್.ಪಾಟೀಲ್ 1964ರಲ್ಲಿ ಪತ್ರಿಕೆಗೆ ಪುನರ್ಜನ್ಮ ನೀಡಿದರು. 1976ರಲ್ಲಿ ವಿಶಾಲ ಕರ್ನಾಟಕದ ಬೆಂಗಳೂರು ಆವೃತ್ತಿಯೂ ಆರಂಭವಾಯಿತು. ಆದರೆ ಅದಕ್ಕೆ ನಿರೀಕ್ಷಿತ ಯಶಸ್ಸು ದೊರೆಯಲಿಲ್ಲ. ಕೆ.ಎಚ್.ಪಾಟೀಲರ ನಂತರ ಎಚ್.ಕೆ.ಪಾಟೀಲರ ನೇತೃತ್ವದಲ್ಲಿ ಹುಬ್ಬಳ್ಳಿಯಿಂದಲೇ ಈ ದೈನಿಕ ಪ್ರಕಟವಾಗುತ್ತಿತ್ತು.

ಕೆ.ಎಫ್.ಪಾಟೀಲರು ಇದರಲ್ಲಿ ಬರೆಯುತ್ತಿದ್ದ ಪವಿತ್ರ ಕುರಾನ್ ಲೇಖನಮಾಲೆ, ನಾರದ ಮುನಿ; ಎಸ್.ಆರ್.ಪಾಟೀಲರ ಮಹಾಯೋಗಿ ವೇಮನನನ್ನು ಕುರಿತ ಲೇಖನಗಳು, ಪಿ.ಎಲ್.ಬಂಕಾಪೂರರ ಕೋಟಿ ಜನಕ್ಕೆ ಬಿಸಿ-ಈ ಲೇಖನ ಮಾಲೆಗಳು ಪ್ರಸಿದ್ಧವಾದವು. ಶೈಕ್ಷಣಿಕ ಸಮಸ್ಯೆಗಳನ್ನು ಕುರಿತಂತೆ ಈ ಪತ್ರಿಕೆ ವಿಶೇಷ ಲೇಖನಗಳನ್ನು ಪ್ರಕಟಿಸುತಿತ್ತು.

ಪತ್ರಿಕೆ
ದಿನಪತ್ರಿಕೆಗಳು
ಪತ್ರಿಕೋದ್ಯಮ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತಾಳಗುಪ್ಪ ರೈಲ್ವೆ ನಿಲ್ದಾಣ

1940ರಲ್ಲಿ  ಮೋಕ್ಷಗುಂಡಂ ವಿಶ್ವೇಶ್ವರಯ್ಯ ನವರು ಮೈಸೂರು ಸಂಸ್ಥಾನದ ದಿವಾನರಾಗಿದ್ದರು. ಶರಾವತಿ ನದಿಯು ದಟ್ಟ ಕಾನನದ ನಡುವೆ 900 ಅಡಿ ಪ್ರಪಾತಕ್ಕೆ ದುಮ್ಮಿಕ್ಕುವ ಗೇರುಸೊಪ್ಪ ಜಲಪಾತ ನೋಡಲು ಜೋಗಕ್ಕೆ ಬಂದಿದ್ದರು. ಜಲಪಾತ ಕಂಡ ಅವರು 'ವಾಟ್ ಎ  ವೇಸ್ಟ್' ಎಂದು ಉದ್ಧರಿಸಿದ್ದರು.

ಸೌಂದರ್ಯದ ಬದಲು ಅಘಾದ ಶಕ್ತಿ ಕಂಡು ತಾನೇತಾನಾಗಿ ಬಂದ ಈ ಉದ್ಧಾರ ಶರಾವತಿ ಜಲ ವಿದ್ಯುದ್ಯೋಜನೆಗೆ ನಾಂದಿಯಾಯಿತು. ಸಿರಿ ಬೆಳಕಿನ ಕನಸಿನ ಸಾಕಾರ ಕ್ಕಾಗಿ 1916 ಪ್ರಥಮ ಸರ್ವೇಕ್ಷಣೆ ನಡೆಯಿತು.

ಯೋಜನೆಯ ಅನಿಷ್ಠಾನಕ್ಕೆ ರೈಲ್ವೆ ಮಾರ್ಗ ಅಗತ್ಯವೆಂದು ಪರಿಗಣಿಸಿ ತಾಳಗುಪ್ಪದವರೆಗೆ ರೈಲ್ವೆ ಮಾರ್ಗ ವಿಸ್ತರಣೆಯನ್ನು ಯೋಚಿಸಲಾಯಿತು. ಆ ಸಮಯದಲ್ಲಿ ಶಿವಮೊಗ್ಗದಿಂದ ಭಟ್ಕಳದ ವರೆಗಿನ ಮಾರ್ಗ ಸಮೀಕ್ಷೆಯನ್ನೂ ನಡೆಸಲಾಗಿತ್ತು. ಆದರೆ ಇಂದಿಗೂ ತಾಳಗುಪ್ಪ - ಭಟ್ಕಳ ಸಂಪರ್ಕ ಸಾಧ್ಯವಾಗಿಲ್ಲ.

ಶಿವಮೊದ ತುಂಗಾ ನದಿಯಾಚೆ ಕೊನೆಗೊಂಡಿದ್ದ ರೈಲ್ವೆ ಮಾರ್ಗವನ್ನು ತಾಳಗುಪ್ಪದ ವರೆಗೆ ವಿಸ್ತರಿಸುವ ಅರ್ಧ ವೆಚ್ಚ ಸುಮಾರು 3.28 ಲಕ್ಷ ರೂ. ಅನ್ನು ವಿದ್ಯುದ್ಯೋಜನೆಯ ಅಂದಾಜು  ಪಟ್ಟಿಯಲ್ಲಿ ಸೇರಿಸಲಾಯಿತು. 1899ರಲ್ಲಿ ಶಿವಮೊಗ್ಗಕ್ಕೆ ರೈಲು ಬಂದರೂ ಸೇತುವೆ ನಿರ್ಮಾಣಗೊಳ್ಳದ ಕಾರಣ ತುಂಗಾ ನದಿಯ ಆಚೆಗೆ ನಿಲ್ಲುವಂತಾಗಿತ್ತು. ಶರಾವತಿ ಕಾರಣದಿಂದ 1933ರಲ್ಲಿ ಶಿವಮೊಗ್ಗನಗರ, 1938ರಲ್ಲಿ ಸಾಗರ ಜಂಬಗಾರು, 1940ರ ನವೆಂಬರ್ 11ರಂದು ತಾಳಗುಪ್ಪಕ್ಕೆ ರೈಲು ಸಂಚಾರ ಸಾಧ್ಯವಾಯಿತು. ಜೋಗ ಅಭಿವೃದ್ಧಿ ಸಾಧನೆಯೊಂದೇ ಅಲ್ಲದೆ ಈ ಭಾಗದ ಜನರ ಪ್ರಯಾಣ, ವ್ಯಾಪಾರ, ವಹಿವಾಟು, ಶಿಕ್ಷಣ ಕ್ಷೇತ್ರದ ಅಭಿವೃದ್ಧಿ ಪಥವಾಗಿ ಮಲೆನಾಡ . ಚಿತ್ರಣವನ್ನು ಬದಲಾಯಿಸಿದೆ. ಸಮೀಪದ ಸಿದ್ದಾಪುರ, ಸಿರ್ಸಿ, ಹೊನ್ನಾವರ, ರ ಕುಮಟಾ ತಾಲೂಕುಗಳ ಜನರ ರಾಜ್ಯ ರಾಜಧಾನಿ ದ ಸಂಪರ್ಕದ ಕೊಂಡಿಯಾಗಿ ಕಾರ್ಯನಿರ್ವಹಿಸಿದೆ.

ತಾಳಗುಪ್ಪರೈಲ್ವೆ ನಿಲ್ದಾಣ : ಸುಮಾರು 70 ಎಕರೆ ವಿಶಾಲ ಭೂಮಿ ಹೊಂದಿರುವ ತಾಳಗುಪ್ಪ ರೈಲ್ವೆ ನಿಲ್ದಾಣ ಸ್ವಾತಂತ್ರ್ಯ ಪೂರ್ವದ ಮೈಸೂರು ಸ್ಟೇಟ್ ರೈಲ್ವೆ ನಂತರ ದಕ್ಷಿಣ ರೈಲ್ವೆಯ ಮಹತ್ವದ ನಿಲ್ದಾಣವಾಗಿದೆ. ಇಟಾಲಿಯನ್ ವಾಸ್ತು ವಿನ್ಯಾಸದಲ್ಲಿ ನಿರ್ಮಿಸಿದ ಕಟ್ಟಡ ವೃತ್ತಾಕಾರದ ಕಂಬ, ಕಮಾನು, ಜಾಲಂದ್ರಗಳನ್ನು ಹೊಂದಿದೆ.

ಇಡೀ ಕಟ್ಟಡವನ್ನು ಸುರ್ಕಿ ಗಾರೆಯಲ್ಲಿ ಕಟ್ಟಲಾಗಿದೆ. ಇತ್ತೀಚೆಗೆ ರೈಲ್ವೆ ನಿಲ್ದಾಣದ ವಿಸ್ತರಣೆ ನಡೆದಿದ್ದರೂ ಮೂಲ ಕಟ್ಟಡವನ್ನು ಮೂಲ ಸ್ವರೂಪದಲ್ಲಿಯೇ ಉಳಿಸಿ, ಎಡ-ಬಲದಲ್ಲಿ ಹೊಸ ಕಟ್ಟಡ ಕಟ್ಟಲಾಗಿದೆ.

ಗಣ್ಯಾತಿಗಣ್ಯರ ಭೇಟಿ : ವಿದ್ಯುದೋಜನೆಯ ಶಂಕುಸ್ಥಾಪನೆಗೆ 1939ರ ಫೆಬ್ರವರಿ 5ರಂದು ಜೋಗಕ್ಕೆ ಆಗಮಿಸಿದ ಅಂದಿನ ಮಹಾರಾಜ ಶ್ರೀಕೃಷ್ಣ ರಾಜೇಂದ್ರ ಒಡೆಯರ್ ಸಾಗರದವರೆಗೆ ರೈಲಿನಲ್ಲಿ ಪ್ರಯಾಣಿಸಿದ್ದರೆ, ನಂತರ 1948 ಫೆಬ್ರವರಿ 21ರಂದು ಮಹಾತ್ಮಾ ಗಾಂಧಿ ವಿದ್ಯುದಾಗರವನ್ನು ರಾಷ್ಟ್ರಕ್ಕೆ ಸಮರ್ಪಿಸಿದ ಜಯಚಾಮರಾಜೇಂದ್ರ ಒಡೆಯರ್ ವಿಶೇಷ ರೈಲು ಬೋಗಿಯಲ್ಲಿ ತಾಳಗುಪ್ಪ ನಿಲ್ದಾಣಕ್ಕೆ ಬಂದಿಳಿದಿದ್ದರು. 1964ರಲ್ಲಿ ಶರಾವತಿ ಜಲ ವಿದ್ಯುದಾಗರವನ್ನು ರಾಷ್ಟ್ರಕ್ಕೆ ಸಮರ್ಪಿಸಿದ ಅಂದಿನ ಪ್ರಧಾನಿ ಲಾಲ್ ಬಹದ್ದೂರ ಶಾಸ್ತ್ರಿ, ಅಮೆರಿಕದ ರಾಯ್ ಭಾರಿ ಚೆಸ್ಟರ್ ಬೌಲರೊಡನೆ ಈ ನಿಲ್ದಾಣದಲ್ಲಿಳಿದು ತೆರೆದ ಕಾರಿನಲ್ಲಿ ಜೋಗಕ್ಕೆ ತೆರಳಿದ್ದರು. ದೇಶದ ಪ್ರಧಾನ ಮಂತ್ರಿಗಳಾಗಿದ್ದ ಜವಾಹರಲಾಲ್ ನೆಹರು, ಕುವೈತ್ ಅರಸ, ಮೊದಲಾದ ದೇಶ ವಿದೇಶದ ಗಣ್ಯಾತಿಗಣ್ಯರು ಈ ನಿಲ್ದಾಣದಲ್ಲಿಳಿದು ವಿಶ್ವವಿಖ್ಯಾತ ಜೋಗ ಜಲಪಾತ ಹಾಗೂ ವಿದ್ಯುದ್ಯೋಜನೆ ವೀಕ್ಷಿಸಿದ್ದಾರೆ.

ಉಳಿವಿಗಾಗಿ ನಡೆದಿತ್ತು ಹೋರಾಟ

ಮೀಟರ್ ಗೇಜಿನಿಂದ ಬ್ಯಾಡ್ ಗೇಜ್ ಪರಿವರ್ತನೆಯ ಅವಧಿ ಯಲ್ಲಿ ಸುಮಾರು 17 ವರ್ಷಗಳಷ್ಟು ಸುದೀರ್ಘ ಕಾಲ ತಾಳಗುಪ್ಪರೈಲ್ವೆ ಮಾರ್ಗ ನಿರ್ಲಕ್ಷ್ಯಕ್ಕೆ ಳಗಾಯಿತು. 1994ರಲ್ಲಿ ಬೀರೂರಿನಿಂದ ತಾಳಗುಪ್ಪದವರೆಗಿನ ಮಾರ್ಗ ಪರಿವರ್ತನೆಗಾಗಿ 432 ಕೋಟ ರೂ.ವೆಚ್ಚದ ಯೋಜನೆ ರೂಪುಗೊಂಡಿದ್ದರೂ ಬ್ರಾಡ್ ಗೇಜ್ ಕಾಮಗಾರಿ ಶಿವಮೊಗ್ಗದವರೆಗೆ ನಡೆದು ಉಳಿದ ಮಾರ್ಗ ಮೀಟರ್ ಗೇಜಿನಲ್ಲಿ ಉಳಿಯಿತು. 10 ವರ್ಷ ಎರಡು ಬೋಗಿಗಳ ರೈಲು ಬಸ್ ಶಿವಮೊಗ್ಗ-ತಾಳಗುಪ್ಪಮಧ್ಯೆ ಸಂಚರಿಸಿದರೂ ನಂತರ ಆದಾಯ ಕುಂಠಿತದ ನೆಪದಲ್ಲಿ ನಿಲ್ಲಿಸಲಾಯಿತ []ರ ರೈಲ್ವೆ ಬಜೆಟ್ಟಿನಲ್ಲಿ ತಾಳಗುಪ್ಪದವರೆಗಿನ ರೈಲ್ವೆ ಮಾರ್ಗ ಪ್ರಸ್ತಾಪವಾಗಿ, ರೈಲ್ವೆ ಕಾಮಗಾರಿ ನಕ್ಷೆಯಲ್ಲಿ ಗುರುತಿಸಿದ್ದರೂ ಕೆಲಸ ನಡೆಯಲಿಲ್ಲ. ಈ ಹಿನ್ನೆಲೆಯಲ್ಲಿ ಈ ರೈಲ್ವೆ ಮಾರ್ಗದ ಉಳಿವಿಗಾಗಿ ಮ್ಯಾಗ್ನೆಸೆ ಪ್ರಶಸ್ತಿ ಪುರಸ್ಕೃತ ಕೆ.ವಿ.ಸುಬ್ಬಣ್ಣ, ನಾ.ಡಿಸೋಜ, ಬಿ.ಆರ್. ಜಯಂತ್ ಮೊದಲಾದ ಗಣ್ಯರು ಸಮಿತಿ ರಚಿಸಿಕೊಂಡು ಹೋರಾಟ ನಡೆಸಿದ್ದರು. 2012ರಲ್ಲಿ ರಾಜ್ಯ ಸರಕಾರ ಮ್ಯಾಚಿಂಗ್ ಗ್ಯಾಂಟ್ ನೀಡಿದ್ದರಿಂದ ಮರೀಚಿಕೆಯಾಗಿದ್ದ ತಾಳಗುಪ್ಪ ರೈಲ್ವೆ ಮಾರ್ಗ ಸಾಕಾರಗೊಂಡಿತು.
ಕೋಂಬಡಿ ವಡೆ

ಕೋಂಬಡಿ ವಡೆ ಭಾರತದ ಮಹಾರಾಷ್ಟ್ರ ರಾಜ್ಯದ ಕೊಂಕಣ ಪ್ರದೇಶದ ಸ್ಥಳೀಯ ಭಕ್ಷ್ಯವಾಗಿದೆ. ಈ ಭಕ್ಷ್ಯದಲ್ಲಿ ಸಾಂಪ್ರದಾಯಿಕ (ಮೂಳೆಗಳೊಂದಿಗೆ ಚಿಕನ್ ತುಂಡುಗಳನ್ನು ಒಳಗೊಂಡಂತೆ) ಚಿಕನ್ ಕರಿ, ವಡೆ (ಅಕ್ಕಿ ಹಿಟ್ಟಿನಿಂದ, ಮತ್ತು ಸಾಂದರ್ಭಿಕವಾಗಿ ಗೋಧಿ ಮತ್ತು ರಾಗಿ ಹಿಟ್ಟಿನಿಂದ ಮಾಡಿದ ತುಪ್ಪುಳಿನಂತಿರುವ ಕರಿದ ಪಣಿಯಾರಗಳು), ಈರುಳ್ಳಿ, ನಿಂಬೆ ರಸ ಮತ್ತು ಸೋಲ್ ಕಢಿ (ತೆಂಗಿನ ಹಾಲಿನಿಂದ ತಯಾರಿಸಿದ ಗ್ರೇವಿ). ಈ ಖಾದ್ಯವನ್ನು ಪ್ರಮುಖವಾಗಿ "ಗಟಹಾರಿ (ದೀಪ ಅಮಾವಾಸ್ಯೆ)", "ಗೌರಿ ಒವಾಸೆ", "ದೇವ್ ದೀಪಾವಳಿ" ಮತ್ತು "ಶಿಮ್ಗಾ" ಸಂದರ್ಭದಲ್ಲಿ ಕೊಂಕಣದ ರಾಯಗಡ, ರತ್ನಾಗಿರಿ ಮತ್ತು ಸಿಂಧುದುರ್ಗ ಜಿಲ್ಲೆಗಳಲ್ಲಿ ತಯಾರಿಸಲಾಗುತ್ತದೆ. ಸಾಮಾನ್ಯವಾಗಿ ಈ ಖಾದ್ಯವು ವರ್ಷವಿಡೀ ಮುಂಬೈ ಸೇರಿದಂತೆ ವಿಶೇಷವಾಗಿ ಮಹಾರಾಷ್ಟ್ರದ ಕರಾವಳಿ ಪ್ರದೇಶದಲ್ಲಿ ಲಭ್ಯವಿರುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಲಘುತಮ ಸಾಮಾನ್ಯ ಅಪವರ್ತ್ಯ (ಲ.ಸಾ.ಅ)

ಕೊಟ್ಟ  ಸ೦ಖ್ಯಗಳ ನಡುವಿನ ಲಘು ಸಾಮಾನ್ಯ  ಗುಣಕವನ್ನು  ಲಘುತಮ ಸಾಮಾನ್ಯ ಅಪವರ್ತ್ಯ (ಲ.ಸಾ.ಅ) , ಆಂಗ್ಲಬಾಷೆಯಲ್ಲಿ ಎಲ್.ಸಿ.ಎಂ (LCM) ಎನ್ನುತ್ತಾರೆ. 

ಉದಾಹರಣೆ:
    ೪ ಮತ್ತು ೬ ರ ಲ.ಸಾ.ಅ  :-
    ೪ ರ ಅಪವರ್ತ್ಯಗಳು:-೪,೮,೧೨,೧೬,೨೦,೨೪,೨೮,೩೨,೩೬,೪೦
    ೬ ರ ಅಪವರ್ತ್ಯಗಳು  :-೬,೧೨,೧೮,೨೪,೩೦,೩೬,೪೨,೪೮,೫೪,೬೦
    ೪ ಮತ್ತು ೬ ಸಂಖ್ಯೆಗಳ ಸಾಮಾನ್ಯ ಅಪವರ್ತ್ಯಗಳು :-೧೨,೨೪,೩೬..... 
    ಮೇಲ್ಕಂಡ ೪ ಮತ್ತು ೬ರ ಸಾಮಾನ್ಯ ಅಪವರ್ತ್ಯಗಳಲ್ಲಿ  ಚಿಕ್ಕ ಸಂಖ್ಯೆ ೧೨,ಇದನ್ನೇ ಲಘುತಮ  ಸಾಮಾನ್ಯ ಅಪವರ್ತ್ಯ ಎಂದು ಕರೆಯುತ್ತೇವೆ.

ಲ.ಸಾ.ಅ ದ ಬಳಕೆ:
 ೧) ಇಬ್ಬರು ವ್ಯಾಪಾರರಿದ್ದಾರೆ ಅವರಲ್ಲಿ ಒಬ್ಬ ಪುಸ್ತಕವನ್ನು ರೂ ೪ ರಂತೆ ಮಾರುತ್ತಿದ್ದಾನೆ ಮತ್ತೊಬ್ಬ ವ್ಯಾಪಾರಿ ಲೇಖನಿ ಯನ್ನು ರೂ ೬ ರಂತೆ ಮಾರುತಿದ್ದಾನೆ ಎಂದುಕೊಳ್ಳೊಣ.ಹಾಗಾದರೆ ಲೇಖನಿ ಮಾರುವವನು  ಮತ್ತು  ಪುಸ್ತಕ ಮಾರುವವನು  ಎಷ್ಟು  ಕನಿಷ್ಟ ವಸ್ತುಗಳನ್ನು ಮಾರಿದಾಗ ಅವರಿಬ್ಬರ  ಬಳಿಯ ಹಣ ಒ೦ದೇ ಆಗುವುದು.
    ೪ ಮತ್ತು ೬ ರ ಲ.ಸಾ.ಅ :-
    ೪ ರ ಅಪವರ್ತ್ಯಗಳು:-೪,೮,೧೨,೧೬,೨೦,೨೪,೨೮,೩೨,೩೬,೪೦
    ೬ ರ ಅಪವರ್ತ್ಯಗಳು  :-೬,೧೨,೧೮,೨೪,೩೦,೩೬,೪೨,೪೮,೫೪,೬೦
    ೪ ಮತ್ತು ೬ ಸಂಖ್ಯೆಗಳ ಸಾಮಾನ್ಯ ಅಪವರ್ತ್ಯಗಳು :-೧೨,೨೪,೩೬.....
    ೪ ಮತ್ತು ೬ ರ ಲಘುತಮ  ಸಾಮಾನ್ಯ ಅಪವರ್ತ್ಯ ೧೨. 

 ಪುಸ್ತಕ  ಮಾರುವವನ ಹಾಗು ಲೇಖನಿ  ಮಾರುವವನ ಬಳಿಯ ಹಣ ಒ೦ದೇ ಆಗಬೇಕಾದರೆ. ಪುಸ್ತಕ  ಮಾರುವವನು ಕನಿಷ್ಟ ೨ ಪುಸ್ತಕ  ಮಾರಬೇಕು.ಲೇಖನಿ  ಮಾರುವವನು ಕನಿಷ್ಟ ೩ ಲೇಖನಿ  ಮಾರಬೇಕು.ಆಗ ಇಬ್ಬರ  ಬಳಿಯೂ  ರೂ12 ಇರುತದೆ.

೨) ೩ ಗಂಟೆಗಳು ಪ್ರತಿ ೨ ಸೆಕೆಂಡು,೪ ಸೆಕೆಂಡು ಮತ್ತು ೬ ಸೆಕೆಂಡುಗಳಿಗೆ ಬಡಿದುಕೊಳ್ಳುತ್ತವೆ ಹಾಗಾದರೆ ೩೦ ನಿಮಿಷದಲ್ಲಿ ಎಷ್ಟುಬಾರಿ ಅವುಗಳು ಒಟ್ಟಿಗೆ ಬಡಿದುಕೊಳ್ಳುತ್ತವೆ.?

೩ ಗಂಟೆಗಳು ಪ್ರತಿ ೧೨ ಸೆಕೆಂಡುಗಳಿಗೆ ಒಟ್ಟಿಗೆ ಬಡಿದುಕೊಳ್ಳುತ್ತವೆ. ಹಾಗಾದರೆ ೩ ಗಂಟೆಗಳು ೩೦ ನಿಮಿಷದಲ್ಲಿ ೧೫೦ ಬಾರಿ ಒಟ್ಟಿಗೆ ಬಡಿದುಕೊಳ್ಳುತ್ತವೆ.
ಸಿಹಿ ಕಹಿ ಚಂದ್ರು

Articles with hCards
ಚಂದ್ರಶೇಖರ್ (ಜನನ 1962 ಜುಲೈ 23), (ಅವರ ತೆರೆಯ ಮೇಲಿನ ಹೆಸರು ಸಿಹಿ ಕಹಿ ಚಂದ್ರು, )   ಕನ್ನಡ ಚಲನಚಿತ್ರ ಮತ್ತು ದೂರದರ್ಶನ ನಟರು.

ವೃತ್ತಿಜೀವನ 
ಅವರು ಮತ್ತು ಅವರ ಪತ್ನಿ ಸಿಹಿ ಕಹಿ ಗೀತಾ   1986-87ರ ನಡುವೆ ಪ್ರತಿ ಶುಕ್ರವಾರ ಸಂಜೆಯ 7.00-7.30 ಸಮಯದಲ್ಲಿ ದೂರದರ್ಶನದ ಸಿಹಿ ಕಹಿ  ಎಂಬ ಹೆಸರಿನ ದೂರದರ್ಶನ ಧಾರಾವಾಹಿಯಲ್ಲಿ ಮುಖ್ಯ ಪಾತ್ರಧಾರಿಗಳಾಗಿದ್ದರು.  ಅವು  ದೂರದರ್ಶನದ ಆರಂಭಿಕ ದಿನಗಳಾದ್ದರಿಂದ , ಕಾರ್ಯಕ್ರಮವು ಹೆಚ್ಚಿನ ವೀಕ್ಷಕರನ್ನು ಹೊಂದಿ  ಕನ್ನಡ ಪ್ರೇಕ್ಷಕರಲ್ಲಿ ಅತ್ಯಂತ ಜನಪ್ರಿಯ ಧಾರಾವಾಹಿಯಾಗಿತ್ತು. ಇದು ಸನ್ನಿವೇಶ-ಹಾಸ್ಯ (ಸಿಟ್‌ಕಾಮ್) ಧಾರಾವಾಹಿಯಾಗಿದ್ದು, ಇದರಲ್ಲಿ ಚಂದ್ರು ಮತ್ತು ಗೀತಾ ಗಂಡ ಮತ್ತು ಹೆಂಡತಿಯ ಪಾತ್ರವನ್ನು ನಿರ್ವಹಿಸಿದ್ದಾರೆ. ಅವರ ಸ್ನೇಹ ಪ್ರೀತಿಯಾಗಿ ಅರಳಿ ಅವರು 9 ನವೆಂಬರ್ 1990 ರಂದು ನಿಜ ಜೀವನದಲ್ಲಿಯೂ ಸಹ ಗಂಡಹೆಂಡಿರಾದರು. ಧಾರಾವಾಹಿಯಲ್ಲಿನ ಅವರುಗಳ ಯಶಸ್ಸು ಚಂದ್ರುಗೆ "ಸಿಹಿ ಕಹಿ ಚಂದ್ರು" ಮತ್ತು ಗೀತಾಗೆ "ಸಿಹಿ ಕಹಿ ಗೀತಾ" ಎಂಬ ಹೆಸರನ್ನು ನೀಡಿತು. ಅವರು ಹೆಸರಾಂತ ರಂಗಕರ್ಮಿಯೂ ಆಗಿದ್ದಾರೆ, ಅವರ ಪ್ರಸಿದ್ಧ ಹಾಸ್ಯ ನಾಟಕ ನೀನಾನಾದ್ರೆ ನಾನೇನಾ?   ಶೇಕ್ಸ್‌ಪಿಯರ್‌ನ ನಾಟಕವಾದ ದಿ ಕಾಮಿಡಿ ಆಫ್ ಎರರ್ಸ್‌ನ ರೂಪಾಂತರವಾಗಿದೆ.

ಸುವರ್ಣ ಕನ್ನಡ ಟಿವಿ ಚಾನೆಲ್ ದಲ್ಲಿ ಅವರ ಅಡುಗೆ ಟಿವಿ ಶೋ ಬೊಂಬಾಟ್ ಭೋಜನ ದೊಡ್ಡ ಯಶಸ್ಸನ್ನು ಹೊಂದಿದೆ. ಅವರ ಅಡುಗೆ ಶೈಲಿ ಮತ್ತು ಅಡುಗೆಯ ಪರಿಕಲ್ಪನೆಯು ಅಡುಗೆಯನ್ನು ಸುಲಭದ ಕೆಲಸವನ್ನಾಗಿ ಮಾಡುವ ಉದ್ದೇಶವನ್ನು ಹೊಂದಿದ್ದು  ಹೆಚ್ಚು ಸ್ತ್ರೀ ಪ್ರಾಬಲ್ಯದ ಮನೆಅಡುಗೆಯನ್ನು  ಪ್ರಯತ್ನಿಸಲು ಪುರುಷರನ್ನು ಪ್ರೋತ್ಸಾಹಿಸುತ್ತದೆ.

ಅವರು ಹಾಸ್ಯನಟ ಮತ್ತು ಪೋಷಕ ನಟರಾಗಿ ಅನೇಕ ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಬ್ಯಾಂಕ್ ಜನಾರ್ದನ್ ಮತ್ತು ಉಮಾಶ್ರೀ ಅವರ ಹಾಸ್ಯ ದೃಶ್ಯಗಳಿಗೆ ಅವರು ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ಅವರು 1990 ರ ಚಲನಚಿತ್ರ ಗಣೇಶನ ಮದುವೆಯಲ್ಲಿ (ಫಣಿ ರಾಮಚಂದ್ರರಿಂದ) ತೆರಿಗೆ ನಿರೀಕ್ಷಕರಾಗಿ ನಿರ್ಣಾಯಕ ಪಾತ್ರವನ್ನು ಹೊಂದಿದ್ದರು. ಅವರ ಅಭಿನಯವನ್ನು ಗೆಳೆಯರು ಮತ್ತು ಪ್ರೇಕ್ಷಕರು ಹೆಚ್ಚು ಮೆಚ್ಚುತ್ತಾರೆ. "ಸಿಹಿ ಕಹಿ" ಎಂಬ ಅಡ್ಡಹೆಸರು, ಕನ್ನಡದಲ್ಲಿ ಕಹಿ ಸಿಹಿಯ ಸಂಯೋಜನೆಯನ್ನು ಉಲ್ಲೇಖಿಸುವ ನುಡಿಗಟ್ಟು, ಹಾಸ್ಯದಿಂದ ನಕಾರಾತ್ಮಕ ಪಾತ್ರಗಳವರೆಗೆ ಅವರು ನಿರೂಪಿಸಿದ ಪಾತ್ರಗಳ ವೈವಿಧ್ಯತೆಗೆ ಕಾರಣವಾಗಿದೆ. ಗೌರಿ ಗಣೇಶ, ಪುಟಕ್ಕನ ಹೈವೇ ಮತ್ತು ತೆನಾಲಿ ರಾಮ ಅವರ ಜನಪ್ರಿಯ ಕೃತಿಗಳು . ನಿರ್ದೇಶಕರಾಗಿ, ಚಂದ್ರು ಕಿರುತೆರೆಯ ಸಿಲ್ಲಿ ಲಲ್ಲಿ ಮತ್ತು ಪಾಪ ಪಾಂಡು ಧಾರಾವಾಹಿಗಳನ್ನು ನಿರ್ದೇಶಿಸಿದ್ದಾರೆ.

2017 ರಲ್ಲಿ, ಅವರು ಬಿಗ್ ಬಾಸ್ ಕನ್ನಡ 5 ರಲ್ಲಿ ಭಾಗವಹಿಸಿದರು ಮತ್ತು 49 ನೇ ದಿನಕ್ಕೆ ಹೊರಹಾಕಲ್ಪಟ್ಟರು.

2021 ರಲ್ಲಿ, ಅವರು ಬಾಣಸಿಗ ವೆಂಕಟೇಶ್ ಭಟ್ ಅವರೊಂದಿಗೆ  ಕುಕ್ಕು ವಿಥ್ ಜೊತೆ ಕಿರಿಕ್ಕು  ಎಂಬ ಅಡುಗೆ ರಿಯಾಲಿಟಿ ಶೋ ತೀರ್ಪುಗಾರರಾಗಿದ್ದರು.

ಚಲನಚಿತ್ರಗಳ ಪಟ್ಟಿ 

 2015 - ದೇವರ ನಾಡಲ್ಲಿ
 2011 - ಓ ಮನಸೇ  
 2011 - ಪ್ರಿನ್ಸ್ 
 2011 - 9 ಟು 12 
 2011 - ಐದೊಂದ್ಲ ಐದು 
 2011 - ಮಾಯದಂಥ ಮಳೆ 
 2011 - ಪುಟ್ಟಕ್ಕನ ಹೈವೇ
 2011 - ಅಕಸ್ಮಾತ್
 2010 - ಉಲ್ಲಾಸ ಉತ್ಸಾಹ 
 2010 - ನಾನು ನನ್ನ ಕನಸು
 2010 - ಶ್ರೀ ಹರಿಕಥೆ
 2009 - ಮಳೆಯಲಿ ಜೊತೆಯಲಿ 
 2009 - ಜೋಶ್
 2008 - ಮಸ್ತ್ ಮಜಾ ಮಾಡಿ
 2008 - ಹನಿ ಹನಿ
 2008 - ಮಿಲನ
 2008 - ಕೋಡಗನ ಕೋಳಿ ನುಂಗಿತ್ತ
 2006 - ಜೂಲೀ
 2006 - ತೆನಾಲಿ ರಾಮ
 2006 - ಹನಿಮೂನ್ ಎಕ್ಸ್ಪ್ರೆಸ್
 2001 - ಮತದಾನ
 2001 - ಸ್ಪರ್ಶ 
 1992 - ಬೊಂಬಾಟ್ ಹೆಂಡ್ತಿ
 1992 - ಬೆಳ್ಳಿಯಪ್ಪ ಬಂಗಾರಪ್ಪ
 1991 - ಗೌರಿ ಗಣೇಶ 
 1991 - ಗೋಲ್ಮಾಲ್ ರಾಧಾಕೃಷ್ಣ (ಭಾಗ 2) 
 1990 - ಗೋಲ್ಮಾಲ್ ರಾಧಾಕೃಷ್ಣ (ಭಾಗ 1) 
 1990 - ಗಣೇಶನ ಮದುವೆ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 
  
೧೯೬೧ ಜನನ
ಜೀವಂತ ವ್ಯಕ್ತಿಗಳು
ಟಾರ್ಸ್ಟನ್ ಹಾ

ಟಾರ್ಸ್ಟನ್ ಹಾ (ಗುಪ್ತನಾಮ ಕಿಮ್ ಗೋಡಾಲ್ , 21 ನವೆಂಬರ್ 1970 – ), ಕವಿ, ಕಾದಂಬರಿಕಾರ, ನಾಟಕಕಾರ, ಗ್ರಂಥಪಾಲಕ

ವೈಜ್ಞಾನಿಕ ಬರೆಹಗಳು
 Arbeitgebermarke Bibliothek mit k(l)einem Budget : eine Einführung mit Übungen (2021)
 Bibliotheken für Dummies (2019), ಜೊತೆಗೂಡಿ ಡೆಟ್ಲೆವ್ ಷ್ನೇಯ್ಡರ್-ಸುಡರ್ ಲ್ಯಾಂಡ್
 Dieses Buch ist für die Tonne : Einführung in den klassischen Zynismus (Kynismus) (2021), ಜೊತೆಗೂಡಿ ಮ್ಯಾಕ್ಸಿಮಿಲಿಯನ್ ಸ್ಪ್ಯಾನ್ ಬ್ರೂಕರ್
 Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken (2021)
 Vahīṅ dekhiye : Festschrift für Hellmut Vogeler (1996), ಸಂಪಾದಕರಾಗಿ
 Wohnriester und Erbbau : ein aktuelles Fallbeispiel (2021)

ಕಾದಂಬರಿಗಳು
 Das Kartenhaus : ein Betrugs-Roman (2002)
 Der König des Schreckens :  ein Vatikan-Krimi  (2013)
 Männchensache : Rechtsfälle zur Vorbereitung im Geschlechterkampf – Roman (2009)
 Morddeich : und andere Kurzprosa (2021)
 Die Schwarze Zeit : ein Mittelalter-Roman (2006)
 Die Schwarze Zeit II : Aphrodites Puppen – Roman (2007)
 Die Schwarze Zeit III : Metathronos – Roman (2008)
 Die Schwarze Zeit IV : Agonie – Roman (2009)
 Die Schwarze Zeit V : Staub – Roman (2010)
 Die Schwarze Zeit VI : Terra re-mota – Roman (2011)
 Totenmelodie : ein Kurpfalz-Krimi (2017)
 Totenquintett : ein Kurpfalz-Krimi (2018)
 Totentraum : ein Kurpfalz-Krimi (2019)

ನಾಟಕಗಳು
 En Nuit : Dramolett (2021)
 Omega oder Das Hochzeitsmahl : Drama (2020)
 Die Staatsschuld – In a State of Bonds : Drama (2003)

ಕವನ
 Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte (2020)
 Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere (2020)

ಬಾಹ್ಯ ಸಂಪರ್ಕಗಳು
 ಕ್ಯಾಟಲಾಗ್ KVK (ಜರ್ಮನಿ , ಆಸ್ಟ್ರಿಯ , ಸ್ವಿಟ್ಜರ್ಲ್ಯಾಂಡ್ , WorldCat) ಹುಡುಕಿ Torsten Haß (ಟಾರ್ಸ್ಟನ್ ಹಾ)
 ಕ್ಯಾಟಲಾಗ್ KVK (ಜರ್ಮನಿ , ಆಸ್ಟ್ರಿಯ , ಸ್ವಿಟ್ಜರ್ಲ್ಯಾಂಡ್ , WorldCat) ಹುಡುಕಿ Kim Godal (ಕಿಮ್ ಗೋಡಾಲ್)

ಉಲ್ಲೇಖಗಳು
 

ಸಾಹಿತಿಗಳು
ಕವಿಗಳು
ನಾಟಕಕಾರರು
ಕಾದಂಬರಿಕಾರರು
ಜರ್ಮನಿ
ಜೋಶ್ (ಚಲನಚಿತ್ರ)

ಜೋಶ್ 2009 ರ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ಚಲನಚಿತ್ರವಾಗಿದ್ದು, ಇದನ್ನು ಶಿವಮಣಿ ಬರೆದು ನಿರ್ದೇಶಿಸಿದ್ದಾರೆ ಮತ್ತು ಬರೆದಿದ್ದಾರೆ. ಎಸ್‌ವಿಪಿ ಪಿಕ್ಚರ್ಸ್ ಅಡಿಯಲ್ಲಿ ಸಂಜಯ್ ಬಾಬು ನಿರ್ಮಿಸಿರುವ ಈ ಚಿತ್ರದಲ್ಲಿ ಪ್ರಮುಖ ಪಾತ್ರಗಳಲ್ಲಿ ರಾಕೇಶ್ ಅಡಿಗ, ಪೂರ್ಣ, ಅಕ್ಷಯ್, ನಿತ್ಯಾ ಮೆನೆನ್, ವಿಷ್ಣು ಪ್ರಸನ್ನ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದರೆ, ದ್ವಾರಕೀಶ್, ಅಚ್ಯುತ್ ಕುಮಾರ್, ತುಳಸಿ ಶಿವಮಣಿ ಮತ್ತು ಸಿಹಿ ಕಹಿ ಚಂದ್ರು ಅವರು ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಸಂಗೀತವನ್ನು ವರ್ಧನ್ ಸಂಯೋಜಿಸಿದ್ದಾರೆ, ಅವರ ಚೊಚ್ಚಲ ಚಿತ್ರ ಮತ್ತು ಛಾಯಾಗ್ರಹಣ ಸಂತೋಷ್ ರೈ ಪಾತಾಜೆ ಅವರದ್ದು. 

ಈ ಚಲನಚಿತ್ರವು 10 ಏಪ್ರಿಲ್ 2009 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು ಮತ್ತು ವರ್ಷದ ಬಾಕ್ಸ್-ಕಲೆಕ್ಷನ್‌ನಲ್ಲಿ ಅತಿ ಹೆಚ್ಚು ಗಳಿಕೆಗಳಲ್ಲಿ ಒಂದಾಯಿತು.  ಚಲನಚಿತ್ರವು ವಿಮರ್ಶಕರಿಂದ  ಹೊಗಳಿಕೆಯನ್ನೂ ಮತ್ತು ವಾಣಿಜ್ಯ ಯಶಸ್ಸನ್ನು ಗಳಿಸಿತು ಮತ್ತು ಪ್ರಮುಖ ಪಾತ್ರಧಾರಿಗಳ ವೃತ್ತಿಜೀವನದಲ್ಲಿ  ಯಶಸ್ಸಿಗೆ ದಾರಿ ಮಾಡಿಕೊಟ್ಟಿತು. ಚಿತ್ರಮಂದಿರಗಳಲ್ಲಿ 100 ದಿನಗಳು ಯಶಸ್ವಿಯಾಗಿ ಪ್ರದರ್ಶನ ಕಂಡಿತು.  ಚಲನಚಿತ್ರವು ದಕ್ಷಿಣ ಭಾರತದ 57 ನೇ ಫಿಲ್ಮ್‌ಫೇರ್ ಅವಾರ್ಡ್ಸ್ ನಲ್ಲಿ  ಎರಡು ವಿಭಾಗಗಳಲ್ಲಿ ಫಿಲ್ಮ್‌ಫೇರ್ ಪ್ರಶಸ್ತಿಗಳನ್ನು ಗೆದ್ದಿತು. ಈ ಚಿತ್ರವನ್ನು ತಮಿಳಿನಲ್ಲಿ ಯುವನ್ ಎಂದು ರೀಮೇಕ್ ಮಾಡಲಾಯಿತು.  ಈ ಚಿತ್ರವನ್ನು ತೆಲುಗಿನಲ್ಲಿ ಕೆರಟಂ ಎಂಬ ಹೆಸರಿನಲ್ಲಿ ರೀಮೇಕ್ ಮಾಡಲಾಯಿತು.

ಪಾತ್ರವರ್ಗ 

 ರಾಕಿಯಾಗಿ ರಾಕೇಶ್ ಅಡಿಗ
 ಮೀನಾ ಆಗಿ ಪೂರ್ಣಾ
 ಮೀರಾ ಪಾತ್ರದಲ್ಲಿ ನಿತ್ಯಾ ಮೆನನ್
 ವಿಷ್ಣು ಪ್ರಸನ್ನ
 ಅಕ್ಷಯ್
 ಅಲೋಕ್ ಬಾಬು
 ಅಮಿತ್
 ರೋಬೋಟ್ ಗಣೇಶ್
 ಶರಣ್
 ದ್ವಾರಕೀಶ್
 ಸಿಹಿ ಕಹಿ ಚಂದ್ರು
 ತುಳಸಿ ಶಿವಮಣಿ
 ಅಚ್ಯುತ್ ಕುಮಾರ್
 ಶ್ರೀನಿವಾಸ ಪ್ರಭು
 ಹರೀಶ್ ದಾವಣಗೆರೆ
 ಶಿವಾಜಿ ರಾವ್ ಜಾಧವ್
 ಸ್ನೇಹಾ ಆಚಾರ್ಯ
 ಚೇತನಾ
 ಜಗನ್ನಾಥ್ ಚಂದ್ರಶೇಖರ್
 ಗಣೇಶ್ ರಾವ್ ಕೇಸರ್ಕರ್
 ಎಂ ಎಸ್ ರಾಜಶೇಖರ್
 ಕುರಿ ಪ್ರಕಾಶ್
 ಸುಧಾ ಬೆಳವಾಡಿ
 ಶಶಿಧರ್ ಕೋಟೆ
 ಚಿದಾನಂದ್ ಎಂ.ಎಸ್
 ಕರಿಬಸವಯ್ಯ
 ಭಾಸ್ಕರ್ ಸೂರ್ಯ

ಚಿತ್ರಸಂಗೀತ 
ವರ್ಧನ್ ಎಲ್ಲಾ ಹಾಡುಗಳನ್ನು ಸಂಯೋಜಿಸಿದ್ದಾರೆ. ಹಾಡುಗಳು ಚೆನ್ನಾಗಿ ಸ್ವೀಕರಿಸಲ್ಪಟ್ಟು ಜನಪ್ರಿಯತೆಯ ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿದ್ದವು.

ಪ್ರಶಸ್ತಿಗಳು 

 ಅತ್ಯುತ್ತಮ ಚಿತ್ರ - ನಾಮನಿರ್ದೇಶನಗೊಂಡಿದೆ
 ಅತ್ಯುತ್ತಮ ನಿರ್ದೇಶಕ - ನಾಮನಿರ್ದೇಶಿತ

 ಅತ್ಯುತ್ತಮ ಪೋಷಕ ನಟ - ಶರಣ್ - ನಾಮನಿರ್ದೇಶಿತ
 -- ಗೆದ್ದಿದೆ
 ಅತ್ಯುತ್ತಮ ಪೋಷಕ ನಟಿ - ನಿತ್ಯಾ ಮೆನನ್ - ನಾಮನಿರ್ದೇಶಿತ
 ಅತ್ಯುತ್ತಮ ಗೀತರಚನೆಕಾರ - ಕವಿರಾಜ್ - ನಾಮನಿರ್ದೇಶನ

3) ಸುವರ್ಣ ಚಲನಚಿತ್ರ ಪ್ರಶಸ್ತಿಗಳು

 ಅತ್ಯುತ್ತಮ ಹೊಸ ನಟ - ರಾಕೇಶ್ ಅಡಿಗ - ಗೆದ್ದಿದ್ದಾರೆ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ಗರಿಷ್ಟ ಸಾಮಾನ್ಯ ಅಪವರ್ತ್ಯ(ಗ.ಸಾ.ಅ )

ಕೊಟ್ಟ ಸಂಖ್ಯೆಗಳಲ್ಲಿನ ಸಾಮಾನ್ಯವಾದ ಅಪವರ್ತ್ಯದ ಒಟ್ಟು ಗುಣಲಬ್ದವನ್ನು  ಗರಿಷ್ಟ ಸಾಮಾನ್ಯ ಅಪವರ್ತ್ಯ(ಗ.ಸಾ.ಅ),ಆಂಗ್ಲಬಾಷೆಯಲ್ಲಿ Greatest Common Divisor (GCD) ಎನ್ನುತ್ತಾರೆ.

ಉದಾಹರಣೆ :-೩೬ ಮತ್ತು ೨೦ (ಗ.ಸಾ.ಅ)

            ೩೬                                    ೨೦
           /   \                                 /    \
          ೯      ೪                              ೫     ೪    
       /   \   /   \                                /   \ 
     ೩     ೩  ೨   ೨                               ೨     ೨       

೩೬ ಮತ್ತು ೨೦ ರ ಗರಿಷ್ಟ ಸಾಮಾನ್ಯ ಅಪವರ್ತ್ಯ = ಸಾಮಾನ್ಯ ಒಟ್ಟು  ಗುಣಲಬ್ದ = ೨*೨ = ೪;

ಗ.ಸಾ.ಅ ದ ಬಳಕೆ:
೧. ಒಬ್ಬ ವ್ಯಾಪಾರಿಯ ಬಳಿ ೧೨೦ ಮಾವಿನಹಣ್ಣು  ಮತ್ತು ೧೮೦ ಬಾಳೆಹಣ್ಣುಗಳಿವೆ. ಅವುಗಳನ್ನು ವ್ಯಾಪಾರಿಯು ಗರಿಷ್ಟ ಪ್ರಮಾಣದಲ್ಲಿ ಸಮವಾಗಿ ಅತಿ ಹೆಚ್ಚು ಚೀಲಗಳಲ್ಲಿ ತುಂಬಬೇಕು ಹಾಗಾದರೆ ತುಂಬಬಹುದಾದ ಚೀಲಗಳ ಸಂಖ್ಯೆ ಎಷ್ಟು. 

             ೧೮೦                                   ೧೨೦
            /   \                                   /    \
          ೧೦   ೧೮                              ೧೦     ೧೨    
        /   \   /   \                         /   \    /   \ 
      ೫      ೨ ೨     ೯                      ೫     ೨  ೨   ೬
                       /  \                                    /   \
                       ೩   ೩                                  ೩     ೨

೧೨೦ ಮತ್ತು ೧೮೦ ರ ಸಾಮಾನ್ಯ ಅಪವರ್ತ್ಯ :- ೫*೨*೨*೩. 
೧೨೦ ಮತ್ತು ೧೮೦ ರ ಗರಿಷ್ಟ ಸಾಮಾನ್ಯ ಅಪವರ್ತ್ಯ =೫*೨*೨*೩=೬೦. 
ವ್ಯಾಪಾರಿಯ ಬಳಿ ಇರುವ ೧೨೦ ಮಾವಿನಹಣ್ಣು ಮತ್ತು ೧೮೦ ಬಾಳೆಹಣ್ಣುಗಳನ್ನು ಗರಿಷ್ಟ ಪ್ರಮಾಣದಲ್ಲಿ ೬೦ ಚೀಲಗಳಿಗೆ  ಪ್ರತಿ ೨ ಮಾವಿನಹಣ್ಣು ಮತ್ತು ೩ ಬಾಳೆಹಣ್ಣುಗಳನ್ನು ತುಂಬಬಹುದು. 
    ಈ ೬೦ ನ್ನು ಕಂಡುಹಿಡಿಯುವ ಲೆಕ್ಕಾಚಾರದಲ್ಲಿ  ಗ.ಸಾ.ಅ  ಬಳಕೆಯಾಗಿರುವುದನ್ನು ಗಮನಿಸತಕ್ಕದ್ದು.

ಗಣಿತ
ಕನ್ನಡದ ಪ್ರಥಮ ನಾಟಕೋದಯ ದಿನ

ಕನ್ನಡದ ಪ್ರಥಮ ನಾಟಕೋದಯ ದಿನ - ಇದನ್ನು ನವೆಂಬರ್ 14 ರಂದು ಆಚರಿಸಲಾಗುತ್ತದೆ. 1877 ರ ನವಂಬರ್ 14 ರಂದು ಕನ್ನಡದ ಸ್ವತಂತ್ರ ನಾಟಕವಾದ 'ಉಷಾಹರಣ'ದ ಪ್ರದರ್ಶನಗೊಂಡು ದರ ನೆನಪಿನಲ್ಲಿ ಈ ದಿನವನ್ನು ಆಚರಿಸಲಾಗುತ್ತದೆ.

ಐತಿಹಾಸಿಕ ಹಿನ್ನೆಲೆ 
ಬ್ರಿಟಿಷ್ ಆಡಳಿತದಲ್ಲಿ ಉತ್ತರ ಕರ್ನಾಟಕ ಮುಂಬೈ ಪ್ರೆಸಿಡೆನ್ಸಿ ಆಡಳಿತಕ್ಕೆ ಒಳಪಟ್ಟಾಗ ಕನ್ನಡ ಸಂಸ್ಕೃತಿ, ಶಿಕ್ಷಣ, ನಾಟಕ, ಇತರ ರಂಗಗಳು ಮರಾಠಿಮಯವಾಗಿದ್ದವು. ಕನ್ನಡ ಭಾಷೆ ಮತ್ತು ರಂಗಭೂಮಿ ನಿರ್ಲಕ್ಷ್ಯಕ್ಕೆ ಒಳಗಾಗಬಹುದು ಎಂಬ ಆತಂಕ ಎದುರಾದಾಗ ಶಾಂತಕವಿ ಎಂಬ ಕಾವ್ಯನಾಮದ ಶ್ರೀ ಸಕ್ಕರಿ ಬಾಳಾಚಾರ್ಯರು ಅದರ ಉಳಿವಿಗೆ ನಾಟಕಗಳ ಮೂಲಕ ಕನ್ನಡಿಗರನ್ನು ಜಾಗೃತಗೊಳಿಸಿದರು. ಕನ್ನಡದಲ್ಲಿ ಸ್ವತಂತ್ರ ನಾಟಕ ರಚನೆಗೆ ಮುಂದಾಗಿ 'ಉಷಾಹರಣ' ಬರೆದರು. ಇದು 1877ರ ನವೆಂಬರ್ 14ರಂದು ಪ್ರದರ್ಶನಗೊಂಡ ದಿನವನ್ನೇ ಕನ್ನಡದ ಪ್ರಥಮ ನಾಟಕೋದಯ ದಿನ ಎಂದು ಆಚರಿಸಲಾಗುತ್ತದೆ.

ನಾಟಕ ಸಾಹಿತ್ಯ
ನಾಟಕಕಾರರು
ದೇವರ ನಾಡಲ್ಲಿ (ಚಲನಚಿತ್ರ)

ದೇವರ ನಾಡಲ್ಲಿ  ಎಂಬುದು 2016 ರ  ಕನ್ನಡ ಭಾಷೆಯ ರಾಜಕೀಯ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ಇದು 1998 ರಲ್ಲಿ ದಿ ಟೈಮ್ಸ್ ಆಫ್ ಇಂಡಿಯಾದಲ್ಲಿ ಕಾಣಿಸಿಕೊಂಡ ಲೇಖನದಿಂದ ಸ್ಫೂರ್ತಿ ಪಡೆದ ಬಿ. ಸುರೇಶ ಅವರು ಕರಾವಳಿ ಕರ್ನಾಟಕದ ಒಂದು ಪಟ್ಟಣದಲ್ಲಿ ಸಂಭವಿಸಿದ ಘಟನೆಯಿಂದ ಸ್ಫೂರ್ತಿ ಪಡೆದಿದ್ದಾರೆ.  ಇದು ಪ್ರಕಾಶ್ ರಾಜ್, ಅಚ್ಯುತ್ ಕುಮಾರ್, ಮಂಡ್ಯ ರಮೇಶ್ ಮತ್ತು ಸಿಹಿ ಕಹಿ ಚಂದ್ರು ಅವರ ಅಭಿನಯವನ್ನು ಹೊಂದಿದೆ. 

ಅಲ್ಲದೆ, ಈ ಚಲನಚಿತ್ರವು ಜಪಾನೀಸ್ ಪ್ರೇಕ್ಷಕರಿಂದ ಮೆಚ್ಚಿಗೆ ಪಡೆದಿದೆ ಮತ್ತು ಚಲನಚಿತ್ರವು ಜಪಾನೀಸ್ ಉಪಶೀರ್ಷಿಕೆಗಳನ್ನು ಹೊಂದಿರುವುದರಿಂದ ಸಿರಿಷ್ ಚಂದ್ರಶೇಖರ್ ಮತ್ತು ರ್ಯೋಜೊ ಅರಾಕಿ ಅವರ ಜಂಟಿ ಕೆಲಸವಾಗಿತ್ತು. ಇದು 2016 ರ ಟೋಕಿಯೊದಲ್ಲಿ ನಡೆದ ದಕ್ಷಿಣ ಭಾರತೀಯ ಚಲನಚಿತ್ರೋತ್ಸವಕ್ಕೆ ನಾಮನಿರ್ದೇಶನಗೊಂಡಿದೆ.

 ಕಾನಿಟ್ಕರ್ ಪಾತ್ರದಲ್ಲಿ ಪ್ರಕಾಶ್ ರಾಜ್
 ಸಿ.ಮಂಜು ನಾಯ್ಕನಾಗಿ ಅಚ್ಯುತ್ ಕುಮಾರ್
 ಮಂಡ್ಯ ರಮೇಶ್
 ಪದ್ಮಾಕರ ಶೆಟ್ಟಿಯಾಗಿ ಸಿಹಿ ಕಹಿ ಚಂದ್ರು
 ಸವಿತಾ ಪಾತ್ರದಲ್ಲಿ ದಿಶಾ ರಮೇಶ್
 ಮನು ಹೆಗಡೆ
 ಕಾಸರಗೋಡು ಚಿನ್ನಾ
 ಕಿರಣ್ ನಾಯಕ್ ಶಿಕ್ಷಕಿ
 ಎ ಮನೋಜ್ ಕುಮಾರ್
 ಪ್ರಣವ್ ಭಾರದ್ವಾಜ್
 ಕಿರಣ್ ವತಿ ದೇವರಾಗಿ

ಬಿ. ಸುರೇಶ ಅವರು ಜೂನ್ 2014 ರಲ್ಲಿ ಚಲನಚಿತ್ರವನ್ನು ಘೋಷಿಸಿ ಇದು 1993 ರಲ್ಲಿ ಕರಾವಳಿ ಕರ್ನಾಟಕದ ಪಟ್ಟಣದಲ್ಲಿ ಸಂಭವಿಸಿದ ಘಟನೆಯ 1998 ರಲ್ಲಿ ಟೈಮ್ಸ್ ಆಫ್ ಇಂಡಿಯಾದಲ್ಲಿ ಪ್ರಕಟವಾದ ಲೇಖನವನ್ನು ಆಧರಿಸಿದೆ ಎಂದು ಹೇಳಿದರು. ಕಥೆಯನ್ನು ಅನುಸರಿಸಿ ಚಿತ್ರಕ್ಕೆ ಚಿತ್ರಕಥೆ ಬರೆದಿದ್ದೇನೆ ಎಂದರು. ವರ್ಷಗಳ ಹಿಂದೆಯೇ ಕಥೆಯನ್ನು ಸಿದ್ಧ ಮಾಡಿಕೊಂಡಿದ್ದ ಸುರೇಶ ಬಹಳ ದಿನಗಳಿಂದ ಸಿನಿಮಾ ನಿರ್ಮಾಪಕರನ್ನು ಹುಡುಕಲು ಸಾಧ್ಯವಾಗಿರಲಿಲ್ಲ. ಹಣವನ್ನು ಸಂಗ್ರಹಿಸಲು, ಅವರು ಕೆಲವು ವರ್ಷಗಳ ಕಾಲ ಟಿವಿ ಒಪೆರಾಗಳಿಗೆ ಚಿತ್ರಕಥೆಗಾರರಾಗಿ ಕೆಲಸ ಮಾಡಿದರು. 

ಈ ಹಿಂದೆ 2011 ರ ಪುಟ್ಟಕ್ಕನ ಹೈವೇ ಚಿತ್ರದಲ್ಲಿ ಸುರೇಶ್ ಅವರೊಂದಿಗೆ ಸಹಕರಿಸಿದ್ದ ಪ್ರಕಾಶ್ ರಾಜ್ ,  ಅಚ್ಯುತ್ ಕುಮಾರ್, ಮಂಡ್ಯ ರಮೇಶ್, ಸಿಹಿ ಕಹಿ ಚಂದ್ರು ಜೊತೆಗೆ ಸಮಾನಾಂತರ ನಾಯಕನಾಗಿ ನಟಿಸಿದರು. ಮಂಡ್ಯ ರಮೇಶ್ ಅವರ ಪುತ್ರಿ ದಿಶಾ ರಮೇಶ್ ಪೋಷಕ ಪಾತ್ರದಲ್ಲಿ ನಟಿಸಿದರು, ಆಕೆ ಮತ್ತೊಬ್ಬ ಚೊಚ್ಚಲ ನಟ ಮನು ಹೆಗಡೆ ಅವರೊಂದಿಗೆ ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಿದರು.  ಚಿತ್ರೀಕರಣವು 2014 ರ ಸೆಪ್ಟೆಂಬರ್ ಆರಂಭದಲ್ಲಿ ಕರ್ನಾಟಕದ ಉಡುಪಿ ಜಿಲ್ಲೆಯಲ್ಲಿ ಪ್ರಾರಂಭವಾಯಿತು ಮತ್ತು ಒಂದೇ ವೇಳಾಪಟ್ಟಿಯಲ್ಲಿ ಪೂರ್ಣಗೊಳ್ಳಬೇಕಿತ್ತು.  ಇದು ನವೆಂಬರ್ 2014 ರಲ್ಲಿ ಚಿತ್ರೀಕರಣವನ್ನು ಪೂರ್ಣಗೊಳಿಸಿತು.

ಧ್ವನಿಮುದ್ರಿಕೆ 
Articles with hAudio microformats
Album infoboxes lacking a cover
Album articles lacking alt text for covers
ಹಂಸಲೇಖ ಅವರು ಚಿತ್ರ ಮತ್ತು ಧ್ವನಿಮುದ್ರಿಕೆಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ, ಧ್ವನಿಮುದ್ರಿಕೆಗಳಿಗೆ ಸಾಹಿತ್ಯವನ್ನೂ ಬರೆದಿದ್ದಾರೆ. ಆಲ್ಬಂ ನಾಲ್ಕು ಧ್ವನಿಮುದ್ರಿಕೆಗಳನ್ನು ಹೊಂದಿದೆ.

ಉಲ್ಲೇಖಗಳು 
 
ಕನ್ನಡ ಚಲನಚಿತ್ರಗಳು
ಜೂಲಿ (ಚಲನಚಿತ್ರ)

ಜೂಲಿ ಯು ಪೂರ್ಣಿಮಾ ಮೋಹನ್ ಅವರ 2006 ರ  ಕನ್ನಡ ಚಲನಚಿತ್ರವಾಗಿದೆ.  ಈ ಚಲನಚಿತ್ರವು 1975 ರ ಹಿಂದಿ ಚಲನಚಿತ್ರ ಜೂಲಿಯ ರೀಮೇಕ್ ಆಗಿದೆ, ಇದು ಸ್ವತಃ 1974 ರ ಮಲಯಾಳಂ ಚಲನಚಿತ್ರ ಚಟ್ಟಕ್ಕಾರಿಯ ರೀಮೇಕ್ ಆಗಿದೆ.  ಚಿತ್ರದಲ್ಲಿ ರಮ್ಯಾ    ತನ್ನ ಬಾಲ್ಯದ ಪ್ರಿಯತಮನೊಂದಿಗೆ ಒಂದು ರಾತ್ರಿಕಳೆದ ನಂತರ  ಗರ್ಭಿಣಿಯಾಗಿರುವುದಾಗಿ  ಕಂಡುಕೊಂಡ ಯುವತಿಯಾಗಿ ನಟಿಸಿದ್ದಾರೆ,.

ಕಥೆ 
ಜೂಲಿ ( ರಮ್ಯಾ ) ಒಬ್ಬ ಯುವ ಕ್ರಿಶ್ಚಿಯನ್ ಮಹಿಳೆಯಾಗಿದ್ದು, ಅವಳು ಹಿಂದೂ ಅನುಯಾಯಿ ಮತ್ತು ತನ್ನ ಬಾಲ್ಯದ ಪ್ರಿಯತಮೆ ಶಶಿ (ಡಿನೋ ಮೋರಿಯಾ) ಜೊತೆ ಒಂದು ರಾತ್ರಿ ಕಳೆದ ನಂತರ ಗರ್ಭಿಣಿಯಾಗಿದ್ದಾಳೆ. ಗರ್ಭಪಾತ ಅಥವಾ ಮಗುವನ್ನು ಹೆರುವ ಆಯ್ಕೆಯನ್ನು ಎದುರಿಸುತ್ತಿರುವ ಜೂಲಿಯು ಗರ್ಭಪಾತ ಮಾಡಿಸಿಕೊಳ್ಳದಿರಲು ಮತ್ತು  ತಾನು ಬಸಿರಾಗಿರುವುದನ್ನು  ಶಶಿಯಿಂದ ರಹಸ್ಯವಾಗಿಡಲು ನಿರ್ಧರಿಸಿ  ಒಂದು ಕಾನ್ವೆಂಟ್‌ಗೆ ಹೋಗಿ ಅಲ್ಲಿ ಅವಳು ಮಗುವನ್ನು ಹೆತ್ತು ಅದನ್ನು  ದತ್ತು ಕೊಡಮಾಡುತ್ತಾಳೆ. ನಂತರ ಜೂಲಿ, ಶಶಿ ತನಗೆ ಮಗುವಾಗದ ಕಾರಣ ತನ್ನನ್ನು ಮದುವೆಯಾಗುತ್ತಾನೆ ಎಂಬ ಭರವಸೆಯಲ್ಲಿ ಮನೆಗೆ ಹಿಂದಿರುಗುತ್ತಾಳೆ, ಇಲ್ಲದಿದ್ದರೆ ಅವನು ತನ್ನ ಬಗ್ಗೆ ಆಸಕ್ತಿ ತೋರಿಸುವುದಿಲ್ಲ ಎಂದು ಅವಳು ಭಾವಿಸಿದ್ದಳು. ತನ್ನ ಸುಸಜ್ಜಿತ ಯೋಜನೆಗಳ ಹೊರತಾಗಿಯೂ, ವಿಷಯಗಳು ಅಷ್ಟು ಸರಳವಾಗಿಲ್ಲ ಎಂದು ಜೂಲಿ ಕಂಡುಕೊಂಡಳು. ಅವಳ ಸಹೋದರನು ಅವಳು ಇಂಗ್ಲೆಂಡ್‌ಗೆ ಹೋಗಬೇಕೆಂದು ಬಯಸುತ್ತಾನೆ , ಅವಳು ಮದುವೆಯಾಗದೆ ಮಗುವನ್ನು ಹೊಂದಿದ್ದಾಳೆ ಎಂಬುದಕ್ಕೆ  ಮಹತ್ವ ನೀಡದ ರಿಚರ್ಡ್ ಎಂಬಾತನನ್ನು  ಭೇಟಿಯಾಗುತ್ತಾಳೆ. ಅಂತಿಮವಾಗಿ ಜೂಲಿ ಶಶಿಯೊಂದಿಗೆ ಹೊಂದಾಣಿಕೆ  ಮಾಡಿಕೊಂಡು  ನಂತರ ಸಂತೋಷದಿಂದ ಬದುಕುತ್ತಾಳೆ.

ಪಾತ್ರವರ್ಗ 

 ಜೂಲಿ ಪಾತ್ರದಲ್ಲಿ ರಮ್ಯಾ
 ಶಶಿಯಾಗಿ ಡಿನೋ ಮೋರಿಯಾ
 ಶ್ರೀ ಗುಪ್ತಾ, ಜೂಲಿಯ ಬಾಸ್ ಆಗಿ ಸಂದೀಪ್ ಮಲಾನಿ
 ಸಿಹಿ ಕಹಿ ಚಂದ್ರು
 ರಮೇಶ್ ಭಟ್
 ಚಿತ್ರಾ ಶೆಣೈ

ಸಂಗೀತ 
ರಾಜೇಶ್ ರಾಮನಾಥ್ ಅವರು ಜೂಲಿಗಾಗಿ ಹಾಡುಗಳನ್ನು ಸಂಯೋಜಿಸಿದ್ದಾರೆ ಮತ್ತು 1975 ರ ಚಲನಚಿತ್ರದ ಟ್ಯೂನ್‌ಗಳನ್ನು ಸಹ ಬಳಸಿದ್ದಾರೆ.

ಬಿಡುಗಡೆಯ ನಂತರ 
ವಿಮರ್ಶಾತ್ಮಕ ಮತ್ತು ಪ್ರೇಕ್ಷಕರ ಪ್ರತಿಕ್ರಿಯೆಯು ಹೆಚ್ಚಾಗಿ ನಕಾರಾತ್ಮಕವಾಗಿತ್ತು.

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ಆನಂದಾಶ್ರಮ್

ಆನಂದಾಶ್ರಮ್ ಭಾರತದ ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಯ ಒಂದು ನಗರ ಮತ್ತು ಪುರಸಭೆಯಾದ ಕಾಞ್ಞಂಗಾಡಿನಲ್ಲಿರುವ ಆಧ್ಯಾತ್ಮಿಕ ಆಶ್ರಯಧಾಮವಾಗಿದೆ. ಆನಂದಾಶ್ರಮವನ್ನು ಸ್ವಾಮಿ ರಾಮದಾಸ್ ಮತ್ತು ತಾಯಿ ಕೃಷ್ಣಾಬಾಯಿಯವರು 1931 ರಲ್ಲಿ ಸ್ಥಾಪಿಸಿದರು.

ಆನಂದಾಶ್ರಮದ ಒಳಗೆ 
ಕಮಾನಿನ ಕೆಳಗೆ ನಿಂತಿರುವವರು ಸುಮಾರು 250 ಮೀಟರ್ ದೂರದಲ್ಲಿ ಎತ್ತರದ ಬೆಟ್ಟದ ಸ್ಥಳದಲ್ಲಿರುವ ಮುಖ್ಯ ಆಶ್ರಮ ಕಟ್ಟಡವನ್ನು ನೋಡಬಹುದು. ಈ ಮಾರ್ಗವು ದಟ್ಟವಾಗಿ ಬೆಳೆದಿರುವ ಕೋನಿಫೆರಸ್ ಸಸ್ಯಗಳಿಂದ ಸುತ್ತುವರಿಯಲ್ಪಟ್ಟಿದೆ.

ಹಾಜರಿ ಸ್ಥಳ : ಪ್ರವೇಶದ್ವಾರವನ್ನು ಪ್ರವೇಶಿಸುತ್ತಿದ್ದಂತೆ, ಭೇಟಿ ನೀಡುವ ಭಕ್ತರನ್ನು ಸ್ವಾಗತಿಸಲು, ಅವರ ಹೆಸರನ್ನು ನೋಂದಾಯಿಸಲು ಮತ್ತು ವಸತಿಗಳನ್ನು ನೀಡಲು ಸ್ವಾಗತ ಕಚೇರಿ ಬಲಭಾಗದಲ್ಲಿದೆ.

ಧ್ವಜ : ಗೇಟ್‌ನಿಂದ ಕೆಲವು ಮೀಟರ್‌ಗಳಷ್ಟು ಮುಂದೆ ಚಿಕ್ಕದಾದ ವೃತ್ತಾಕಾರದ ಉದ್ಯಾನವನವಿದೆ. ಅದರ ದಕ್ಷಿಣ ಪಾರ್ಶ್ವದಲ್ಲಿ ಧ್ವಜಕಂಬವಿದೆ. ಅದರ ಮೇಲೆ ಆಶ್ರಮದ ಲಾಂಛನ ಬೀಸುತ್ತದೆ. ಅದರ ಮೇಲೆ ಪವಿತ್ರ ರಾಮನಾಮವನ್ನು ಮುದ್ರಿಸಲಾಗಿದೆ.

ಪ್ರಮುಖ ದಿನಗಳಲ್ಲಿ, ಉದಾ: ಜಯಂತಿ ಮತ್ತು ಸಮಾಧಿ ದಿನಗಳಂದು ಮತ್ತು ಪೂಜ್ಯ ತಂದೆಯವರ ಸನ್ಯಾಸ ದಿನದಂದು, ರಾಮ ನಾಮದ ಪಠಣದ ನಡುವೆ ಹೊಸ ಧ್ವಜವನ್ನು ಹಾರಿಸಲಾಗುತ್ತದೆ.

ಮಾಹಿತಿ ಕೇಂದ್ರ : ಉದ್ಯಾನದ ಬಲಕ್ಕೆ ಒಂದು ಸಣ್ಣ ಮನೆಯಿದೆ. ಇದೇ ಮಾಹಿತಿ ಕೇಂದ್ರವಾಗಿದೆ. ಎಲ್ಲಾ ಹೊಸ ಸಂದರ್ಶಕರಿಗೆ ಆಶ್ರಮ ಮತ್ತು ಅದರ ಚಟುವಟಿಕೆಗಳ ಬಗ್ಗೆ ಸಾಮಾನ್ಯ ಕಲ್ಪನೆಯನ್ನು ನೀಡುವ ವೀಡಿಯೊವನ್ನು ತೋರಿಸಲಾಗುತ್ತದೆ.

ಪುಸ್ತಕ ಮಳಿಗೆ : ಉದ್ಯಾನದ ಎಡಭಾಗದಲ್ಲಿ ಪುಸ್ತಕ ಮಳಿಗೆ ಇದೆ. ಇಲ್ಲಿ ಭೇಟಿಕಾರರು ಆಶ್ರಮದಿಂದ ಪ್ರಕಟಿಸಲಾದ ಎಲ್ಲ ಪುಸ್ತಕಗಳನ್ನು ಪಡೆಯಬಹುದು.

ಸತ್ಸಂಗ ಸಭಾಂಗಣ : ಪುಸ್ತಕ ಮಳಿಗೆಯ ಪಕ್ಕದಲ್ಲಿ ಸತ್ಸಂಗ ಸಭಾಂಗಣವಿದೆ. ಇಲ್ಲಿ ಪ್ರೀತಿಯ ತಂದೆ ಮತ್ತು ಇತರ ಸಂತರ ಪುಸ್ತಕಗಳನ್ನು ಪ್ರತಿದಿನ ಮಧ್ಯಾಹ್ನ 3:30 ರಿಂದ 4:30ರ ನಡುವೆ ಓದಲಾಗುತ್ತದೆ.

ಪಂಚವಟಿ : ಉದ್ಯಾನದಿಂದ ಕೆಲವು ಮೆಟ್ಟಿಲು ಹತ್ತಿದರೆ ಪಂಚವಟಿಗೆ ಬರುವೆವು. ಈ ಹೆಸರು 1931 ರಲ್ಲಿ ಪ್ರೀತಿಯ ತಂದೆಯವರು ನೆಟ್ಟ ಐದು ಮರಗಳನ್ನು ಸೂಚಿಸುತ್ತದೆ.

ಭಜನಾ ಮಂದಿರ : ಕೆಲವು ಹೆಜ್ಜೆ ಮುಂದೆ ಭಜನಾ ಮಂದಿರವಿದೆ.

ಭಜನಾ ಮಂದಿರದ ದಕ್ಷಿಣ ತುದಿಯಲ್ಲಿ ಒಂದು ಚಿಕ್ಕ ಕೋಣೆ ಇದೆ. ಈ ಚಿಕ್ಕ ಕೋಣೆಯೇ 1931ರಲ್ಲಿ ಪ್ರೀತಿಯ ತಂದೆಯವರು ಆರಂಭಿಸಿದ "ಆನಂದಾಶ್ರಮ".

ಶತಮಾನೋತ್ಸವ ಭವನ : ಭಜನಾ ಮಂದಿರದ ಬಲಭಾಗದಲ್ಲಿ ಶತಮಾನೋತ್ಸವ ಭವನವಿದೆ.

ಸಮಾಧಿ ಮಂದಿರಗಳು : ಮೂರು ಸಮಾಧಿ ಮಂದಿರಗಳಿವೆ - ಪ್ರೀತಿಯ ತಂದೆಯವರದು, ಪೂಜ್ಯ ತಾಯಿಯವರದು ಮತ್ತು ಸ್ವಾಮಿ ಸಚ್ಚಿದಾನಂದರದು. ಇವುಗಳು ಮುಖ್ಯ ದ್ವಾರದ ಎಡಭಾಗದಲ್ಲಿವೆ.

ಗೋಶಾಲೆ :

ಆಶ್ರಮದಲ್ಲಿ ಒಂದು ಗೋಶಾಲೆಯಿದೆ. ಇಲ್ಲಿ ೫೦ಕ್ಕಿಂತ ಹೆಚ್ಚು ದನಗಳಿವೆ. ಹಾಲಿನ ಇಳುವರಿಯನ್ನು ಆಶ್ರಮ ಭೋಜನ ಶಾಲೆ (ಕ್ಯಾಂಟೀನ್) ಗೆ ರವಾನಿಸಲಾಗುತ್ತದೆ.

ಗ್ರಂಥಾಲಯ ಮತ್ತು ರಾಮನಾಮ ಬ್ಯಾಂಕ್ : ಆಶ್ರಮದಲ್ಲಿರುವ ಸುಸಜ್ಜಿತ ಗ್ರಂಥಾಲಯವು ಭೇಟಿ ನೀಡುವ ಭಕ್ತರಿಗೆ ವಿವಿಧ ಭಾಷೆಗಳಲ್ಲಿ ಐದು ಸಾವಿರಕ್ಕೂ ಹೆಚ್ಚು ಆಧ್ಯಾತ್ಮಿಕ ಮತ್ತು ಧಾರ್ಮಿಕ ಪುಸ್ತಕಗಳ ಮೂಲಕ ಆಧ್ಯಾತ್ಮಿಕ ಜ್ಞಾನವನ್ನು ಪಡೆಯಲು ಅವಕಾಶವನ್ನು ಒದಗಿಸುತ್ತದೆ.

ಚಿತ್ರಸಂಪುಟ

ಉಲ್ಲೇಖಗಳು 
 
ಕೇರಳ
ಧಾರ್ಮಿಕ ಕಟ್ಟಡಗಳು
ಕೋ ಕೋ (ಚಲನಚಿತ್ರ)

ಕೋ ಕೋ.. . ಶ್ರೀನಗರ ಕಿಟ್ಟಿ ಮತ್ತು ಪ್ರಿಯಾಮಣಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿರುವ 2012 ರ ಕನ್ನಡ ಪ್ರಣಯ ಚಲನಚಿತ್ರವಾಗಿದೆ. ಈ ಚಿತ್ರವನ್ನು ಆರ್ ಚಂದ್ರು ನಿರ್ದೇಶಿಸಿದ್ದಾರೆ. ರಮಣ ಗೋಗುಲ ಚಿತ್ರದ ಸಂಗೀತ ನಿರ್ದೇಶಕರು. ಭರಣಿ ಚಿತ್ರಗಳ ಅಡಿಯಲ್ಲಿ ಭಾಸ್ಕರ್ ಮತ್ತು ಆದಿ ಜಂಟಿಯಾಗಿ ಈ ಚಿತ್ರವನ್ನು ನಿರ್ಮಿಸಿದ್ದಾರೆ.

ಪಾತ್ರವರ್ಗ 

 ಕಿಟ್ಟಿಯಾಗಿ ಶ್ರೀನಗರ ಕಿಟ್ಟಿ
 ಕಾವೇರಿ ಪಾತ್ರದಲ್ಲಿ ಪ್ರಿಯಾಮಣಿ
 ಶ್ರೀಹರಿ ಪ್ರಸಾದ್ ಆಗಿ ಶ್ರೀಹರಿ
 ಅನು ಪ್ರಭಾಕರ್
 ರಂಗಾಯಣ ರಘು
 ಹರ್ಷಿಕಾ ಪೂಣಚ್ಚ
 ಸಂಜನಾ ಗಲ್ರಾನಿ
 ಮಿತ್ರ
 ರವಿ ಕಾಳೆ
 ವರದಾ ರೆಡ್ಡಿ
 ಪ್ರವೀಣ್

ಚಿತ್ರಸಂಗೀತ
ಆಡಿಯೋ ಧ್ವನಿಮುದ್ರಿಕೆಯನ್ನು 7 ಡಿಸೆಂಬರ್ 2011 ರಂದು ಬೆಂಗಳೂರಿನ ಬೆಲ್ ಹೋಟೆಲ್‌ನಲ್ಲಿ ಬಿಡುಗಡೆ ಮಾಡಲಾಯಿತು. ರಮಣ ಗೋಗುಲ ಅವರು 6 ಹಾಡುಗಳನ್ನು ರಚಿಸಿದ್ದು, ಕವಿರಾಜ್ 5 ಹಾಡುಗಳಿಗೆ ಸಾಹಿತ್ಯ ಬರೆದಿದ್ದಾರೆ.

ಬಿಡುಗಡೆ 
ಕರ್ನಾಟಕದಾದ್ಯಂತ ಕೋ ಕೋಗೆ ಉತ್ತಮ ಓಪನಿಂಗ್ ಸಿಕ್ಕಿತ್ತು. ಇದು ಥಿಯೇಟರ್‌ಗಳಲ್ಲಿ ಯಶಸ್ವಿಯಾಗಿ ಓಡಿತು ಮತ್ತು 30 ದಿನಗಳಲ್ಲಿ ಮುಕ್ತಾಯವಾಯಿತು. ಸಿದ್ಲಿಂಗು ಮತ್ತು ಕೋ ಕೋ ಒಟ್ಟಿಗೆ ಬಿಡುಗಡೆಯಾದಾಗ, ಸಿದ್ಲಿಂಗು ಚಿತ್ರದಲ್ಲಿ ಬಳಸಲಾದ ಕಾನೂನುಬಾಹಿರ ಚಟುವಟಿಕೆಗಳಿಂದಾಗಿ ಉತ್ತಮ ಸ್ವಾಗತವನ್ನು ಪಡೆಯಲಿಲ್ಲ.

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೨ ಕನ್ನಡಚಿತ್ರಗಳು
ಮೋಹಿನಿ 9886788888 (ಚಲನಚಿತ್ರ)

ಮೋಹಿನಿ 9886788888 - 2006 ರ  ಕನ್ನಡ ಹಾರರ್ ಚಲನಚಿತ್ರವಾಗಿದ್ದು, ಇದನ್ನು ರಾಜೇಂದ್ರ ಸಿಂಗ್ ಬಾಬು ಬರೆದು ನಿರ್ದೇಶಿಸಿ, ಸಹ-ನಿರ್ಮಾಣವನ್ನು ಮಾದಿದ್ದಾರೆ. ಚಿತ್ರದಲ್ಲಿ ಆದಿತ್ಯ ಮತ್ತು ಸಧಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದು, ಸುಹಾಸಿನಿ, ಅನು ಪ್ರಭಾಕರ್ ಮತ್ತು ಆದಿ ಲೋಕೇಶ್ ಇತರ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. 

ಚಿತ್ರಕ್ಕೆ ಹಂಸಲೇಖ ಅವರ  ಸಂಗೀತ ಇದೆ. ಚಿತ್ರವು ಬಿಡುಗಡೆಯಾದ ನಂತರ ಗಲ್ಲಾಪೆಟ್ಟಿಗೆಯಲ್ಲಿ ಸಾಧಾರಣ ಗಳಿಕೆಯನ್ನು ಪಡೆಯಿತು ಮತ್ತು ವಿಮರ್ಶಕರು ಕೂಡ ಇದನ್ನು ಸಾಧಾರಣ ಚಿತ್ರ ಎಂದು ಪರಿಗಣಿಸಿದ್ದಾರೆ .

ಪಾತ್ರವರ್ಗ 

 ಸಿಐಡಿ ಅಧಿಕಾರಿ ವರುಣ್ ಪಾತ್ರದಲ್ಲಿ ಆದಿತ್ಯ
 ಸದಾ ಪತ್ರಿಕಾ ವರದಿಗಾರ್ತಿ ವರ್ಷಾ
 ಸುಹಾಸಿನಿ
 ಅನು ಪ್ರಭಾಕರ್
 ಅವಿನಾಶ್
 ರಾಜೇಶ್ ಪಾತ್ರದಲ್ಲಿ ರಾಜೇಶ್ ನಟರಂಗ
 ಜಾನ್ ಪಾತ್ರದಲ್ಲಿ ಆದಿ ಲೋಕೇಶ್
 ಕೋಮಲ್ ಕುಮಾರ್
 ಬುಲೆಟ್ ಪ್ರಕಾಶ್
 ಮೋಹಿನಿಯಾಗಿ ಹಂಸ ನಂದಿನಿ
 ಗೂಳಪ್ಪನಾಗಿ ನಾಸರ್
 ವಿಕ್ಕಿ ಪಾತ್ರದಲ್ಲಿ ರಿಯಾಜ್ ಖಾನ್
 ಕೆಎಸ್ಎಲ್ ಸ್ವಾಮಿ
 ಮೋಹನ್ ಜುನೇಜಾ
 ವೈಜನಾಥ ಬಿರಾದಾರ್
 ಬಿ.ಎಂ.ಗಿರಿರಾಜ್
 ಬ್ಯಾಂಕ್ ಸುರೇಶ್
 ವಿನೋದ್ ವರದರಾಜ್
 ಶ್ರೀರಕ್ಷಾ ಶಿವಕುಮಾರ್
 ಬೇಬಿ ಅನುಘನಾ

ಚಿತ್ರಸಂಗೀತ 
ಚಿತ್ರದ ಸಂಗೀತ ಸಂಯೋಜನೆ ಮತ್ತು ಸಾಹಿತ್ಯವನ್ನು ಸಂಗೀತ ಸಂಯೋಜಕ ಹಂಸಲೇಖ ಬರೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಮೂಲ 

 ಚಲನಚಿತ್ರ ವಿಮರ್ಶೆ 
ಕನ್ನಡ ಚಲನಚಿತ್ರಗಳು
ವರ್ಷ (ಚಲನಚಿತ್ರ)

ವರ್ಷ - ಇದು 2005 ರ  ಕನ್ನಡ ಚಲನಚಿತ್ರವಾಗಿದ್ದು, ಎಸ್. ನಾರಾಯಣ್ ನಿರ್ದೇಶಿಸಿದ್ದಾರೆ ಮತ್ತು ರಾಕ್‌ಲೈನ್ ಪ್ರೊಡಕ್ಷನ್ಸ್ ನಿರ್ಮಿಸಿದ್ದಾರೆ, ವಿಷ್ಣುವರ್ಧನ್ , ರಮೇಶ್ ಅರವಿಂದ್ ಮತ್ತು ಮಾನ್ಯ   ಪ್ರಮುಖ ಪಾತ್ರಗಳಲ್ಲಿದ್ದಾರೆ . ಈ ಚಿತ್ರವು 1996 ರ ಮಲಯಾಳಂ ಭಾಷೆಯ ಹಿಟ್ಲರ್ ಚಿತ್ರದ ರಿಮೇಕ್ ಆಗಿದೆ.

ಕಥಾವಸ್ತು 
ಚಿಕ್ಕ ಹುಡುಗನಾಗಿದ್ದಾಗಲೇ ತಾಯಿಯನ್ನು ಕಳೆದುಕೊಂಡ ಸತ್ಯನ  ತಂದೆಯನ್ನು ಕ್ರಿಮಿನಲ್ ಆರೋಪದ ಮೇಲೆ  ಬಂಧಿಸಿದ್ದರಿಂದ ಅವನು  ಜೀವನದಲ್ಲಿ ಕಷ್ಟಪಟ್ಟು ಮೇಲಕ್ಕೆ ಬಂದಿದ್ದಾನೆ. ತನ್ನ ತಂದೆಯ ನಿರಪರಾಧಿತ್ವದ ಅರಿವಿಲ್ಲದ ಸತ್ಯ ತನ್ನ ಐದು ಕಿರಿಯ ಸಹೋದರಿಯರನ್ನು ತನ್ನ ವಶಕ್ಕೆ ತೆಗೆದುಕೊಳ್ಳುತ್ತಾನೆ. 

ಸತ್ಯನ ತಂದೆ ಭದ್ರನು ತನ್ನ  ಮೈದುನನಿಂದ ವಂಚನೆಗೊಳಗಾಗಿರುತ್ತಾನೆ, ಆ ಮೈದುನನು ತನ್ನ ಸಹೋದರಿಯ ಮನಸ್ಸಿನಲ್ಲಿ ವಿಷತುಂಬಿ ತನ್ನ ಗಂಡನನ್ನು ತ್ಯಜಿಸುವಂತೆ ಮಾಡಿರುತ್ತಾನೆ, ಆದರೆ ಅವಳು ನಂತರ ಆತ್ಮಹತ್ಯೆ ಮಾಡಿಕೊಂಡಿರುತ್ತಾಳೆ . ಅವಳ ಮಗ ಸತ್ಯ ತನ್ನ ಐದು ಸಹೋದರಿಯರೊಂದಿಗೆ ಉಳಿದಿದ್ದಾನೆ. ಸತ್ಯಾ ತನ್ನ ಸಹೋದರಿಯರನ್ನು ಚೆನ್ನಾಗಿ ನೋಡಿಕೊಳ್ಳುತ್ತಾನೆ,  ಅವರಿಗೆ ಶಿಕ್ಷಣ ನೀಡುತ್ತಾನೆ, ಆದರೆ ಅವರು ಅವನ ಕಟ್ಟುನಿಟ್ಟಿನ ನಿಯಂತ್ರಣದಲ್ಲಿದ್ದಾರೆ, ಆದರೆ  ಅವರೊಂದಿಗೆ ಕೆಟ್ಟದಾಗಿ ನಡೆದುಕೊಳ್ಳುವ ಯಾವುದೇ ವ್ಯಕ್ತಿಯು ಅವನ ಕೋಪವನ್ನು ಎದುರಿಸುತ್ತಾನೆ, ಆದರೆ ಈ ಕಾರಣಗಳಿಂದಾಗಿ  ಅವನು  ತೊಂದರೆಗೆ ಸಿಲುಕುತ್ತಾನೆ. 

ಈ ನಡುವೆ, ಸತ್ಯನ ತಂದೆ ಜೈಲಿನಿಂದ ಬಿಡುಗಡೆಯಾಗುತ್ತಾನೆ ಮತ್ತು ಈಗ ತನ್ನ ಮೈದುನನ ಮೇಲೆ ಸೇಡು ತೀರಿಸಿಕೊಳ್ಳಲು ಬಯಸುತ್ತಾನೆ ಆದರೆ ಆ ಮೈದುನನು ಭದ್ರ ಮತ್ತು ಅವನ ಮಗನೊಂದಿಗೆ ಹಳೆಯ ವೈಷಮ್ಯವನ್ನು  ತೀರಿಸಬಯಸುವ ಕೆಲವು ಖಳನಾಯಕರೊಂದಿಗೆ ಕೈಜೋಡಿಸುತ್ತಾನೆ. ಅವರು ಸತ್ಯನ ಕುಟುಂಬದಲ್ಲಿ ಬಿರುಕು ಮೂಡಿಸಲು ಯೋಜನೆ ರೂಪಿಸಿ ಯಶಸ್ವಿಯಾಗುತ್ತಾರೆ. ಸತ್ಯ ತನ್ನ ಕುಟುಂಬವನ್ನು ಮತ್ತೆ ಒಂದುಗೂಡಿಸುತ್ತಾನೆಯೇ ಮತ್ತು ಅವನ ತಂದೆಯ ಮುಗ್ಧತೆಯನ್ನು ಸಾಬೀತುಪಡಿಸುವನೇ ಎಂಬುದು ಕ್ಲೈಮ್ಯಾಕ್ಸ್‌ನಲ್ಲಿದೆ.

ಪಾತ್ರವರ್ಗ 
 ವಿಷ್ಣುವರ್ಧನ್ ಸತ್ಯಮೂರ್ತಿಯಾಗಿ
 ರಮೇಶ್ ಅರವಿಂದ್ ರವಿಯಾಗಿ 
 ಅನು ಪ್ರಭಾಕರ್ ರೂಪಾ ಆಗಿ 
 ಮಾನ್ಯ 
 ಕೋಮಲ್ 
 ದೊಡ್ಡಣ್ಣ 
 ಶ್ರೀನಿವಾಸ ಮೂರ್ತಿ 
 ಶೋಬರಾಜ್ 
 ಲಕ್ಷ್ಮಣ್ ರಾವ್ 
 ಗಜನ್ ಖಾನ್ 
 ಅಶೋಕ್ 
 ಮಾಸ್ಟರ್ ಚಂದನ್ 
 ಸುನಿಲ್ ರಾವ್ 
 ಮಂದೀಪ್ ರಾಯ್ 
 ಮಂಡ್ಯ ಜಯರಾಂ
 ನಂದ ಕಿಶೋರ್ 
 ಸಾರಿಕಾ ರಾಜೇ ಅರಸ್ 
 ಕೆ.ವಿ.ಮಂಜಯ್ಯ 
 ಪ್ರಮೀಳಾ ಜೋಶಾಯಿ 
 ಸಿಂಧು ಚೇತನ್ 
 ರೂಪಾ 
 ಆಶಾರಾಣಿ 
 ಪದ್ಮಿನಿ ಪ್ರಕಾಶ್ 
 ಶ್ವೇತಾ ಚೆಂಗಪ್ಪ 
 ಟೆನ್ನಿಸ್ ಕೃಷ್ಣ 
 ಎಂ.ಎನ್.ಲಕ್ಷ್ಮೀದೇವಿ 
 ಹೇಮಶ್ರೀ

ಚಿತ್ರಸಂಗೀತ 

ಎಸ್. ನಾರಾಯಣ್ ಅವರ ಸಾಹಿತ್ಯದೊಂದಿಗೆ ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಅದರ ಧ್ವನಿಪಥಕ್ಕೆ ಸಂಗೀತವನ್ನು ಎಸ್‌ಎ ರಾಜ್‌ಕುಮಾರ್ ಸಂಯೋಜಿಸಿದ್ದಾರೆ. ಧ್ವನಿಪಥದ ಆಲ್ಬಂ ಆರು ಹಾಡುಗಳನ್ನು ಒಳಗೊಂಡಿದೆ. 

ಕನ್ನಡ ಚಲನಚಿತ್ರಗಳು
ತವರಿಗೆ ಬಾ ತಂಗಿ (ಚಲನಚಿತ್ರ)

ತವರಿಗೆ ಬಾ ತಂಗಿ 2002 ರ  ಕನ್ನಡ ಭಾಷೆಯ  ಚಲನಚಿತ್ರವಾಗಿದ್ದು, ಇದನ್ನು ಓಂ ಸಾಯಿ ಪ್ರಕಾಶ್ ನಿರ್ದೇಶಿಸಿದ್ದಾರೆ ಮತ್ತು ಅಜಯ್ ಕುಮಾರ್ ಬರೆದಿದ್ದಾರೆ. ಚಿತ್ರದ ತಾರಾಗಣದಲ್ಲಿ ಶಿವರಾಜಕುಮಾರ್, ಅನು ಪ್ರಭಾಕರ್, ರಾಧಿಕಾ, ಹೇಮಾ ಚೌಧರಿ ಮತ್ತು ಕೋಮಲ್ ಕುಮಾರ್ ಇತರರು ಇದ್ದಾರೆ.  ಈ ಚಿತ್ರವನ್ನು ಆರ್ ಎಸ್ ಗೌಡ ನಿರ್ಮಿಸಿದ್ದು,  ಸಂಗೀತವನ್ನು ಹಂಸಲೇಖ ಸಂಯೋಜಿಸಿದ್ದಾರೆ.

ಚಿತ್ರವು 1 ನವೆಂಬರ್ 2002 ರಂದು ಬಿಡುಗಡೆಯಾಯಿತು, ಇದು ಆ ವರ್ಷದ ಅತಿ ಹೆಚ್ಚು ಗಳಿಕೆ ಮಾಡಿದ ಚಲನಚಿತ್ರಗಳಲ್ಲಿ ಒಂದಾಗಿದೆ.  ಈ ಚಲನಚಿತ್ರವನ್ನು ನಂತರ ತೆಲುಗಿನಲ್ಲಿ ಪುಟ್ಟಿಂಟಿಕಿ ರಾ ಚೆಲ್ಲಿ (2004) ಎಂದು ಮರುನಿರ್ಮಾಣ ಮಾಡಲಾಯಿತು, ಇದರಲ್ಲಿ ಅರ್ಜುನ್ ಸರ್ಜಾ ನಾಯಕನಾಗಿ ನಟಿಸಿದರು ಮತ್ತು ಬಾಕ್ಸ್ ಆಫೀಸ್‌ನಲ್ಲಿ ಅಚ್ಚರಿಯ ಹಿಟ್ ಆಗಿ ಹೊರಹೊಮ್ಮಿತು ಮತ್ತು ತೆಲುಗು ಚಲನಚಿತ್ರವನ್ನು ತಮಿಳಿಗೆ ಅನ್ಬು ಸಾಗೋದರನ್ ಎಂದು ಡಬ್ ಮಾಡಲಾಯಿತು.  ಅಣ್ಣ-ತಂಗಿಯ ಬಾಂಧವ್ಯದ ಕುರಿತಾದ ಈ ಚಿತ್ರದ ಯಶಸ್ಸು, ನಿರ್ದೇಶಕರು ಶಿವರಾಜ್‌ಕುಮಾರ್ ಅವರೊಂದಿಗೆ ಅಣ್ಣ ತಂಗಿ (2005), ತವರಿನ ಸಿರಿ (2006) ಮತ್ತು ದೇವರು ಕೊಟ್ಟ ತಂಗಿ (2009) ನಂತಹ ಮುಂಬರುವ ಚಿತ್ರಗಳಲ್ಲಿ ಅದೇ ವಿಷಯವನ್ನು ಪುನರಾವರ್ತಿಸುವಂತೆ ಮಾಡಿತು.

ಪಾತ್ರವರ್ಗ 

 ಶಿವಣ್ಣನಾಗಿ ಶಿವರಾಜಕುಮಾರ್
 ಅನು ಪ್ರಭಾಕರ್
 ಲಕ್ಷ್ಮಿಯಾಗಿ ರಾಧಿಕಾ
 ಹೇಮಾ ಚೌಧರಿ
 ನಂದೀಶನಾಗಿ ಕೋಮಲ್ ಕುಮಾರ್
 ಅವಿನಾಶ್
 ಭವ್ಯ
 ದೊಡ್ಡಣ್ಣ
 ಸಾಧು ಕೋಕಿಲ
 ಸಾರಿಕಾ ರಾಜೇ ಅರಸ್
 ತನುಜಾ
 ಕವಿತಾ
 ಪದ್ಮಾ ವಾಸಂತಿ
 ಪುಷ್ಪಾ ಸ್ವಾಮಿ
 ಕೀರ್ತಿ ರಾಜ್
 ಕೃಷ್ಣೇಗೌಡ
 ಆದರ್ಶ್
 ಎಂ ಎಸ್ ಉಮೇಶ್
 ರಾಮ ಮೂರ್ತಿ
 ಅನಿಲ್ ಕುಮಾರ್
 ಶ್ರೀಧರ್ ರಾಜ್
 ಗಂಡಸಿ ನಾಗರಾಜ್
 ವೈಜನಾಥ ಬಿರಾದಾರ್

ಚಿತ್ರಸಂಗೀತ 
ಚಿತ್ರದ ಸಂಗೀತ ಸಂಯೋಜನೆ ಮತ್ತು ಸಾಹಿತ್ಯವನ್ನು ಹಂಸಲೇಖ ಬರೆದಿದ್ದಾರೆ.

ಪ್ರಶಸ್ತಿಗಳು 

 ಅತ್ಯುತ್ತಮ ಪೋಷಕ ನಟ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ - ಕೋಮಲ್

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೩ ಕನ್ನಡಚಿತ್ರಗಳು